
(J PYSTYKORVA 


Suomen Pystykorvajärjestö— Finska Spetsklubben r.y:n jäsenjulkaisu 
Suomalaiset pystykorvarodut 
Suomenpystykorva, Karjalankarhukoira, Lapinporokoira, 
Lapinkoira ja Pohjanpystykorva 


Puheenjohtajan palsta 


Järjestömme 40. toimintavuosi on vie- 
rähtänyt käyntiin, toimintasuunnitelma 
tätä juhlavuotta varten vahvistettiin Vuo- 
sikokouksessa Mikkelissä 11.03.1978 ja 
se noudattelee jo tutuksi tullutta uo- 
maansa. 

Järjestömme sivuutettua 20- ja 30-vuo- 
tispaalut julkaistiin erilliset julkaisut, 
valittaen minun on todettava ettei meillä 
ole mahdollisuutta erillisjulkaisun toimit- 
tamiseen tällä kertaa. 

Vaikka kuluneestakin vuodesta selvi- 
simme suhteellisen hyvin on kehitys kui- 
tenkin järjestötoiminnassa laskevaa ver- 
rattuna 1960 luvun loppuvuosiin, jolloin 
järjestömme edustaminen koirarotujen 
rekisteröintiluvut sekä jäsenmäärämme 
olivat — huippulukemissaan. —Laskevaan 
suuntaukseen ovat vaikuttaneet 1970 lu- 
vun alkupuolella alkanut metsälintukato, 
joka on vähentänyt Suomen pystykorvan 
harrastajia, sekä muiden hirvikoirarotujen 
poikkeuksellisen runsas esiintulo Karja- 
lan karhukoiran harrastajia ja vielä vii- 
meksi kuin kaupan päällisinä yleine 
talouslama, joka osaltaan on vaikuttanut 
jäsenmäärämme — laskevaan — suuntauk- 
seen. Avatessani vuosikokousta Mikkelis- 
sä vetosin paikalla olleeseen jäsenistöön, 
että ottaisimme kaikki yhdessä asiak- 
semme tämän juhlavuoden merkeissä 
lisätä kierroksia rattaisiimme, lisätä jä- 
senmääräämme, siihen olisi tilaisuus kai- 
killa kasvattajilla ja jäsenillä. 

Meidän kaikkien on muistettava, että 
meille on annettu vaativa tehtävä vaalia 
KOTIMAISIA rotujamme ja pitää ne niille 
kuuluvassa arvossa. 

Uskon että me yhdessä pystymme 
tähän sille pystykorvaisten joukko on va- 
kaat ja tarmokasta. 

Alussa mainitsin, että erillisjulkaisua 
40-vuotispaalun saavuttamisesta ei jul- 
kaista, tämär puutteen pyrimme korvaa- 
maan Pystykorvan kesäkuun numerolla 
3/78. 

Lehti tulee ilmestymään juhlanumero- 
na, ja jotta saisimme siitä todellisen juh- 
lanumeron ja osaksi julkaistua väreissä, 
vetoaisin tässäkin asiassa jäsenistön 
apuun ilmoitusten muodossa. Ottakaa 
yhteys päätoimittajaan Matti Joenpolveen 
os. 46110 Tuohikotti, puh. 951—69180 ja 
antakaa hänelle ilmoituksia. 

Vielä näin lehden palstoilla haluan kiit- 
tää Suur-Savon kennelpiiriä erittäin on- 
nistuneista Talvipäivien järjestelyistä, se- 
kä kaikkia työssä mukana olleita, jotka 
Jaakko Simonlinnan, Veikko Pietiäisen ja 
Arvi Pulliaisen johdolla teitte Talvipäi- 
vistä rakentavan ja miellyttävän yhdessä- 
olon tilaisuuden. 

Kiitos vuosikokouksen osanottajille, 
koska jäileen kerran olitte runsaslukui- 
sasti kutsua noudattaneet. 

Kiitos myös Taivinäytteiyn osanottajil- 
le, toimitsijoille ja kovan päivätyön 
tehneille — arvostelutuomareille — Kerttu 
Alm'ille Elis Pitkäselle ja Erkki Tuomisel- 
le. 


Hyvää kevättä toivottaen 
Erkki Uutela 


Suomen Pystykorvajärjestö — 
Finska Spetsklubben r.y. 


Vuosikokous 


Aika 1978-03-11 klo 17.10—19.00 
Paikka Mikkeli Hotelli Varsavuori 
Läsnä 200 järjestön jäsentä 


1 
Valtakirjojen tarkastus 


Johtokunnan kokouksessaan 1978-03-11 
valitsemina suorittivat Jouko Vesterinen, 
Arvo Peteri ja Sakari Haapaniemi valtakir- 
jojen tarkastuksen. 


2 
Kokouksen avaus 


Järjestön puheenjohtaja Erkki Uutela 
lausui tervetulleiksi kutsuvieraat ja ko- 
kouksen osanottajat. Avajaispuheessaan 


hän mainitsi mm. että järjestön 40-vuotis- 
juhlan kunniaksi ei painateta erityistä 40- 
vuotisjulkaisua vaan PYSTYKORVA-lehden 
N:o 3/1978 julkaistaan värillisenä juhlanu- 
merona. Hän toi myös julki huolestunei- 
suutensa jäsenmäärän pienenemisestä ja 
vetosikin kaikkiin järjestön jäseniin toi- 
voen, että jokainen hankkisi kuluvalla toi- 
mintakaudella yhden uuden jäsenen. Erkki 
Uutela julisti kokouksen avatuksi klo 17.10. 


3 a 
Valitaan kokouksen puheenjohtaja 

Kokouksen — puheenjohtajaksi — valittiin 
Jaakko Simolinna. 


p =N 


Kokous on järjestäytynyt. Vas. sihteerit Viljo Laine ja Juhani Kotonen, kokouksen puheenjohtaja 
Jaakko Simonlinna sekä järjestömme puheenjohtaja Erkki Uutela. 


4 
Tervehdykset 


Suomen Kennelliitto r.y:n tervehdyksen 
kokoukselle esitti toiminnanjohtaja Pekka 
Ketonen. Puheessaan hän mainitsi mm., 
että Suomen Pystykorvajärjestössä vallit- 
see esimerkillinen henki ja että kotimaiset 
pystykorvarodut ovat saavuttaneet suurta 
suosiota ulkomailla. Kotimaisten rotujen 
esittelylehtisen painattamista varten hän 
pyysi, että SKL:lle lähetettäisiin väridioja 
Esittelylehtistä, jota kuten Pekka Ketonen 
mainitsi tullaan jakamaan FCI:ssä. Puheen- 
sa lopuksi toivotti toiminnanjohtaja Pekka 
Ketonen mitä parhainta jatkoa juhlivalle 
järjestölle ja luovutti Skl r.y:n plaketteja 
Talvipäivien näyttelyä varten. 

Suomen Ajokoirajärjestö r.y:n tervehdyk- 
sen esitti Kalle Mustonen mainiten mm., 


että Suomenajokoirajärjestössä toivotaan, ' 


että se hyvä yhteistyö mikä rotujärjestöjen 
välillä on vallinnut entisestään vahvistuisi. 

Lopuksi hän lahjoitti maljakon vapaasti 
jaettavaksi. 

Ruotsin Pystykorvasjärjestön puheen- 
johtaja Rune Samuelsson mainitsi terveh- 
dyspuheessan, että hänellä on suuri ilo ja 
kunnia tuoda järjestölle terveiset ja onnen- 
toivotukset kaikilta ruotsalaisilta pystykor- 
van ystäviltä ja veljesjärjestöltä. Hän totesi 
myös, että kosketus järjestöjen välillä on 
ollut heille erittäin tärkeä ja opettavainen. 
Lopuksi hän lahjoitti veljesjärjestön ensim- 
mäisen viirin juhlivalle SPJ:lle ja palkinnon 
Talvipäivien näyttelyn parhaalle pystykor- 
valle. 

Suur-Savon Kennelpiiri r.y:n terveiset toi 
puheenjohtaja Veikko Pietiäinen. Hän to- 
tesi, että on todella mielenkiintoista todeta 
kuinka innostuneita pystykorvan ystävät 
ovat. Lopuksi hän esitti kennelpiirin onnen- 
toivotukset juhlivalle järjestölle ja kiitti jär- 
jestöä siitä, että Suur-Savon Kennelpiiri 
saa toimia Talvipäivien isäntänä. 

Valitaan kaksi (2) sihteeriä, 
kaksi (2) pöytäkirjantarkastajaa ja 
(2) ääntenlaskijaa 
Kokouksen sihteeriksi valittiin Juhani 
Kotonen ja Viljo Laine. 
Pöytäkirjantarkastajiksi valittiin Altti Aal- 
to ja Erkki Raatikainen. 
Ääntenlaskijoiksi valittiin Arvo Peteri ja 
Jouko Vesterinen. 


6 
Todetaan kokouksen laillisuus 
ja päätösvaltaisuus 
Kokous todettiin laillisesti kokoonkut- 
sutuksi ja päätösvaltaiseksi. 


7 
Hyväksytään työjärjestys 


Hyväksyttiin kokouksen 
jaettu kokouksen työjärjestys. 


osanottajille 


8 
Esitetään toimintakertomus 
kuluneelta vuodelta 


Kokouksen osanottajille jaettiin johto- 
kunnan laatima toimintakertomus käsitel- 
tiin kohta kohdalta ja se hyväksyttiin kun 
kohtaan 2 HALLINTO lisättiin Karhukoira-, 
Lapinkoira- ja Pystykorvajaostojen jäsen- 
ten nimet. 


9 
Esitetään tilikertomus kuluneelta vuodelta 


Kokouksen osanottajille ja kokouksen 
puheenjohtajan esittämä tilikertomus tili- 
kaudelta 01.01.1978—31.12.1978 hyväksyt- 
tiin. 


10 
Esitetään tilintarkastajien lausunto 


Kokouksen osanottajille ja kokouksen 
puheenjohtajan esittämä tilintarkastusker- 
tomus hyväksyttiin. 


11 
Vahvistettiin tilinpäätös ja päätetään 
tili- ja vastuuvapauden myöntämisestä 


Vahvistettiin yksimielisesti tilinpäätös ja 
tili- ja vastuuvapaus myönnettiin tilivelvolli- 
sille. 


12 
Päätettiin jäsenmaksujen suuruus 
vuodelle 1979 


Hyväksyttiin yksimielisellä päätöksellä 
jäsenmaksujen suuruudeksi vuodelle 1979 
vuosijäsen 32,00, ainaisjäsen 320,00 ja jä- 
senyhdistys 50,00. 


13 
Määrätään toimihenkilöiden palkkiot sekä 
johtokunnan jäsenten matkakorvaukset 


Hyväksyttiin seuraavat palkkiot, sihteeri- 
rahastonhoitaja 12 x 400,00, jäsensihteeri 
12 x 200,00 ja lehden toimittajalle 6x 
200,00. Matkakorvauksina oman auton käy- 
töstä päätettiin korvata 45 penniä/km ja 
2 penniä/km jokaisesta lisähenkilöstä. 


14 
Esitetään johtokunnan laatima toiminta- 
suunnitelma kuluvalle vuodelle 


Toimintasuunnitelma hyväksyttiin sen- 
jälkeen kun siihen Karhukoirajaoston teke- 


'mä päätös, että karjalankarhukoiranarttu- 


jen epävirallinen Kuningatarkilpailu järjes- 
tetään 02—03.12.1978 Haminan ympäris- 
tössä. Järjestelyistä vastaa Kaakkois-Suo- 
men Karhukoirayhdistys r.y. Ylituomarina 
toimii Jaakko Kangas ja varalla Aulis Vait- 
tinen. 


15 
Esitetään johtokunnan laatima tulo- ja 
menoarvio kuluvalle vuodelle 


Hyväksyttiin johtokunnan laatima esitys 
tulo- ja menoarvioksi vuodelle 1978. 


16 

Valitaan neljä (4) johtokunnan jäsentä ja 
heille henkilökohtaiset varamiehet 
erovuoroisten tilalle 


Johtokunnan erovuoroisista ja heidän 
henkilökohtaisista jäsenistä valittiin uudel- 
leen 


Aslak Ahola varamies Risto Tuomainen 
Jukka Ailio ” Esko Latva 
Allan Karvonen ,, Olavi Ranta-Pirkola 


Matti Joenpolvi ja hänen varamiehekseen ' 


valittiin Esko Salkosen pyydettyä eroa Esa 
Savolainen. 


17 
Valitaan kaksi (2) tilintarkastajaa 
ja heille varamiehet 


Tilintarkastajiksi valittiin Pentti Kivelä 
Vehkalahdelta ja Heikki Kuokka Haminas- 
ta. Heidän varamiehikseen valittiin Lasse 
Piispa Kotkasta ja Juhani Tanska Vehka- 
lahdelta. 

Jaetaan Ansiomerkki N:o 3, Ansiopalkinto 
N:o 14, Kultamerkit, lvespalkinto, Vuosi- 
maija, Kaksoisvaliomitalit ja Jäsenhankin- 
takilpailun palkinnot 


Kokouksen puheenjohtaja Jaakko Simo- 
linna jakoi Ansiomerkki N:o 3 järjestön 
puheenjohtaja Erkki Uutelalle ja järjestön 
varapuheenjohtaja Heikki Sarparanta jakoi 
Ansiopalkinto N:o 14 J. A. Penttilälle. 

Kultamerkit jakoivat Jaakko Simolinna ja 
Erkki Uutela seuraaville: Toivo Hirvonen, 
Ilmari Tolonen, Kalevi Heikkinen, Erkki 
Piiroinen, Niilo Salmi, Karl-Gustav Ekroos, 
Aarre Kauppi, Viljo Laine, Yrjö Revonkorpi, 
Matti Närhi, Esa Savolainen, Veikko Lehti- 
kangas, Seppo Lahtela, Esko Kaukonen, 
Juhani Kotonen, Inkeri Aarnipuro, Arto Lai- 
tila, Matti Mertala, Lauri Kalliovaara ja Tore 
Jonsson. 

Ilves-palkinnon sai kkn. Hurtan Kikka 
om. Olavi Lahtinen pist. 296. 

Kku vuosimaljan voittaja KIRA. 


Vuosimaljat jaettiin seuraaville: spu. Kir- 
re om Jorma Ängeslevä Ekl 1 14 pist/179 
pist. Spn. Titta om. Eero Häkkinen ja Pentti 
Paavola Eki 1 15 pist./t83 pist. Kku Kira 
om. Martti Suoknuuti Ekl 1 15 pist./183 
pist. Kkn. Hurtan Kikka om. Olavi Luhtinen 
Eki 1 pist. 15/164 pist. 

Nailen Muistopalkinnon sai kkn. Hurtan 
Kikka om. Olavi Lahtinen. Samoin jakoi 
Olof Z. Berg lahjoittamansa komean kierto- 
palkinnon kkn. Hurtan Kikan omistaja Olavi 
Lahtiselie. 

Kaksoisvaliomitalit jaettiin seuraaville: 
spn. Seri om. Sulo Järvelä, spu. Huusarin 
Hari om. Eero Karhula, spu. Älyn Jakke 
om. Uuno Huuhko, spu. Urheilu-Pennan 
Ukko om. Pentti Paavola, spn. Riikka om. 
Erkki Tuominen, spn. Tira om. Eino Björn 
ja Kauko Pulliainen, kku. Usvan Kiri om. 
Tauno Keskikorpi, kku. Huikon Ukos om. 
Erkki Torsti, kku. Usvan Pomo om. Osmo 
Nurmela, kku. Santtu om. Rainer Höisä ja 
kku. Usvan Upi om. Seppo Lahtela. Jäsen- 
'hankintakilpailun palkinnot jaettiin seuraa- 
ville jäsenille: Erkki Uutela 89 pist, Veikko 
Mielonen 34 pist, Sulo Järvelä 20 pist, An- 
tero Raatikainen 15 pist, Raimo Karvonen 
14 pist ja Matti Joenpolvi 12 pist. 

Palkintojen jaon jälkeen luovutti Eero 
Häkkinen järjestölle David ja Angela Ga- 
villsin lahjoittaman kiertopalkinnon. 


19 
Kokouksen päättäminen 


Puheenjohtaja Jaakko Simolinna julisti 
kokouksen päättyneeksi kello 19.00 ja kiitti 
kokouksen osanottajia. Erkki Uutela kiitti 
kokouksen puheenjohtajaa hyvin johdetus- 
ta kokouksesta ja luovutti yhdessä Jaakko 
Simolinnan kanssa järjestön viirin Suur- 
Savon — Kennelpiiri r.y:n puheenjohtaja 
Veikko Pietiäiselle ja Jaakko Simolinna 
luovutti järjestön viirin järjestön ensimmäi- 
selle sihteerille Olli Pylkkäselle. 


Pöytäkirjan vakuudeksi 

Jaakko Simolinna 

puheenjohtaja 

Viljo Laine Juhani Kotonen 
sihteeri sihteeri 


Vuosikokouksen valitsemina pöytäkirjan- 
tarkastajina olemme tehtävän suorittaneet 
ja todenneet pöytäkirjan kokouksen kulun 
mukaiseksi 
Altti Aalto Erkki Raatikainen 
pöytäkirjantarkastaja pöytäkirjantarkastaja 


Ansiopalkinto n:o 14 saanut AJ. Penttilä, Vaskijärveltä. 


Jaakko Simolinna kiinnittää ansiomerkki n:o 3 puheenjohtajamme Erkki Uutelan rintapieleen. 


Toimintakertomus vuodelta 1977 


1 Yleistä 


Kulunut toimintavuosi, joka oli järjes- 
tömme 39 on takanapäin ja kaikesta la- 
masta huolimatta voimme olla vuoteen tyy- 
tyväisiä. Toimintasuunnitelma, joka Kala- 
joen vuosikokouksessa hyväksyttiin on 
läpiviety lähes suunnitelman mukaisesti. 

Ulkomuototuomarikoulutus järjestömme 
jäsenille, joka aloitettiin v. 75 on tätä luet- 
taessa päättynyt, sillä loppukoe järjestet- 
tiin 1978-01-23 Lahdessa. Loppukokeeseen 
osallistuneiden keskuudesta on valittu 
edustajat SKL-FKK:n järjestämille uiko- 
muototuomareiden peruskurssille. Ylituo- 
marikoulutus kuluneen vuoden osalta on 
viety päätökseen suunnitelman mukaan. 

Linnunmetsästyskokeiden —sääntötoimi- 
kunta on saanut lähes 7 vuotta kestäneen 
työnsä valmiiksi. Järjestön yleisessä ko- 
kouksessa 1977-05-07 Tampereella sääntö- 
luonnos hyväksyttiin yksimielisesti ja lähe- 
tettiin SKL-FKK:n valtuustolle, joka ko- 
kouksessaan 1977-11-24 hyväksyi ne voi- 
maanastuviksi 1978-01-01. 

Järjestömme piiriin kuuluvien rotujen 
jalostusneuvonta on myös uudelleenorga- 
nisoitu kuluneen vuoden aikana. 

Karhukoira- ja Lapinkoirajaosto ovat toi- 
mineet suunnitelmien mukaisesti. Pysty- 
korvajaosto sensijaan hakee vieläkin omaa 
linjaansa. 

Kuluneen vuoden tulo- ja menoarvio piti 
myös paikkansa, taseen jäädessä näyttä- 
mään pientä voittoa. 

Valitettavana on pidettävä sitä, että jär- 
jestömme jäsenmäärä on laskenut n. 100 
jäsenellä. Vetoomukset kasvattajille ja jä- 
senistölle eivät ole tuottaneet toivottua 
tulosta. 

2 Hallinto 


Johtokuntaan ovat kuuluneet: Aslak 
Ahola (varalla Risto Tuomainen), Eino Kot- 
kanen, Jukka Ailio (Esko Latva), Karl-Johan 
Dahlbacka (Arvo Peteri), Alpo Harala (Altti 
Aalto), Matti Joenpolvi (Esko Salkonen), 
Allan Karvonen (Olavi Ranta-Pirkola), Viljo 
Lahti (Erkki Tuominen), Heikki Sarparanta 
(Markku Loimela), Jaakko Simolinna (Simo 
Väätänen), Erkki Uutela (Jaakko Kangas), 
Jaakko Ylinen (Mikko Louko). 


Järjestömme vuosikokous pidettiin 1977- 
03-19 Kalajoella. 


Järjestäytymiskokouksessaan valitsi joh- 
tokunta puheenjohtajaksi Erkki Uutelan, 
varapuheenjohtajaksi Heikki Sarparannan 
ja sihteeri-rahastonhoitajaksi johtokunnan 
ulkopuolelta Juhani Kotosen. 

Johtokunta on kokoontunut toiminta- 
kauden aikana 4 kertaa. 


Lisäksi valittiin seuraavat toimikunnat: 


Työvaliokunta: Erkki Uutela, Matti Joen- 
polvi, Heikki Sarparanta, Jaakko Simolinna, 
Juho Perttola, Aslak Ahola ja Juhani Koto- 
nen. 

Työvaliokunta on kokoontunut 2 kertaa. 


Karhukoirajaosto: Jaakko Kangas, Mark- 
ku Loimela, Reino Koskivirta, Seppo Jurva- 
Sihto, Allan Karvonen, Reino Kotro, Eero 
Tupala, Sulo Vikman, Erik S. Nyholm, Jou- 
ko Engelberg ja johtokunnan edustajana 
Aslak Ahola. 


Pystykorvajaosto: Sulo Järvelä, Risto 
Tuomainen, Kalevi Jokiaho, Juhani Tanska, 
Antero Kerkelä, Aarne Aho ja Leo Lund- 
ström. Johtokunnan edustajana Jaakko 
Ylinen. 

Lappalaiskoirajaosto: Marri Vainio, Aila 
Korhonen, Matti Kuivila, Elsa Siren, Maire 
Aaltonen, Marja Talvitie, Tapio Kokkonen, 
Liisa Salo, Marja-Liisa Ritala ja johtokun- 
nan edustajana Juho Perttoia. 

Koulutustoimikunta: Juho Perttoia, Heik- 
ki Sarparanta, Jouko Engelberg, Risto Tuo- 
mainen ja Erkki Uutela. 

Jalostustoimikunta: — Jalostustoimikun- 
nan puheenjohtajana on toiminut Alpo Ha- 
rala ja yhdysmiehenä SKL-FKK:n ja eri 
jaostojen välillä Juho Perttola. 

Jalostustoimikunta on jaettu seuraaviin 
jaostoihin: 

Suomenpystykorvajaosto: Sulo Järvelä, 
Risto Tuomainen ja Kalevi Jokiaho. 


Karjalankarhukoirajaosto: Alpo Harala, 


Jouko Engelberg ja Sulo Vikman. 
Lappalaiskoirajaosto: Aila Korhonen, 

Marri Vainio ja Marja Talvitie. 

Pohjanpystykorvajaosto: Juho Perttola. 


Ti alvipäivien paras keita Ehei Pinta 


A 


Ea 


3 Jäsenistö 


1977-12-31 1976-12-31 

Kunniajäsenet 5 6 
Jäsenyhdistykset 77 72 
Ainaisjäsenet 509 49% 
Vuosijäsenet 1507 1608 
Vapaajäsenet 24 25 
2122 2207 


Jäsensihteerinä on toiminut Päivi Uutela 
Inkeroisista. 


4 Ulkomuoto- ja koeylituomarit 


SKL-FKK:n hallitus on myöntänyt Matti 
Joenpoilvelle Lapinkoiran, Lapinporokoiran 
ja Pohjanpystykorvan ulkomuototuomari- 
pätevyyden. 

Linnunmetsästyskokeiden ylituomareik- 
si on nimitetty; Leo Lundström, Tauno 
Ojala, Esko Säteri, Olavi Einola, Antti Lei- 
vo, Ruben Söderlund ja Jorma Mäkelä. 

Hirvenmetsästyskokeiden ylituomareiksi 
on nimitetty: Risto Hautakoski, Olavi Lah- 
tinen, Joutsi Lievonen, Seppo Lahtela, 
Jaakko Rainiola, Rainer Pihtsalmi, Erik Ny- 


hoim, Bror Eklund ja Osmo Mäkelä. 


% 


omistajineen 


5 Vallonarvot. 


Kaksoisvalion arvon ovat saavuttaneet: 
Suomenpystykorvat 
u. HUUSARIN HARI 14833/70 om. Eero Kar- 
hula Helsinki 
u. ÄLYN JAKKE 221581/73 om. Uuno Huuh- 
ko Uro 
u. URHEILU-PENNAN UKKO 189155/74 om. 
Pentti Paavola Jyväskylä 
n. TIRA 14800/72 om. Eino Björn & Kauko 
Pulliainen Imatra 


Karjalankarhukoirat 

u. HUIKON UKOS 19647/69 om. Erkki Tors- 
ti Jukaja 

u. USVAN POMO 55178S/73 om. Osmo Nur- 
mela Onkamaa 

u. SANTTU 9500/71 om. Rainer Hölsä Hei- 
tuinlahti 

u. USVAN UPI 3797B/73 om. Seppo Lahtela 
Taavetti 


6 Juikaisut 


Jäsenlehti Pystykorva on ilmestynyt 6 
kertaa. 

Vuosikirja 1976 julkaistiin maksullisena. 
Vuosikirjan tietojen kokoamisen suoritti 
Erkki Uutela ja kirjoituksesta vastasi Paula 
Ojala. Pystykorva-lehden toimituksesta 
vastasi Matti Joenpolvi. 


7 Koulutustoiminta 


Ulkomuototuomarikoulutuksessa oleville 
järjestön jäsenille pidetty alkeikoulutus on 
saatu päätökseen. Loppukokeet pidettiin 
1978-01-23 Lahdessa, jonka perusteella 
koulutustoimikunta on nimennyt edustajat 
SKL-FKK:n karsintatilaisuuteen. 

Koulutuksesta ovat vastanneet Juho 
Perttola ja Heikki Sarparanta. Hirven- ja 
linnunmetsästyskokeiden — ylituomarihar- 
joittelijoiden tietopuolinen sekä käytännön 
harjoittelu on suoritettu tehdyn toiminta- 
suunnitelman mukaisesti. 

Tietopuolisesta koulutuksesta ovat vas- 
tanneet Juho Perttoia, Jouko Engelberg ja 
Matti Joenpolvi. 


10 


Käytännön harjoittelu on suoritettu Ken- 
nelpiirien mestaruuskokeissa ja Valtakun- 
nallisten otteluiden valintakokeiden yhtey- 
dessä. 


8 Talvipäivät 


Talvipäivät 1977 pidettiin 1977-03-19—20 
Kalajoella. Järjestelyistä vastasivat Keski- 
Pohjanmaan Kennelpiiri r.y. ja Kalajoen 
Metsästysseura r.y. Talvipäivien tuotto jär- 
jestölle oli mk 2.242,29. 


9 Koetoiminta 


Linnunmetsästyskokeita järjestettiin toi- 
mintakauden aikana 110 kpl (vuonna 1976 
112 kpl) ja niihin osallistui: 


Suomenpystykorva 
urokset 228 v.76 236 
— nartut 297 , 291 
Pohjanpystykorva 
urokset 2 , 6 
nartut 5 , — 
532 533 
Hirvenmetsästyskokeita = järjestettiin —toi- 


mintakauden aikana 83 kpl (vuonna 1976 
69 kpl) ja niihin osallistui: 


Karjalankarhukoira 


urokset 195 v.76 190 

nartut 66 ,, 39 
Suomenpystykorva 

urokset 16 ,, 19 

nartut 1 , 1 

278 249 


10 Valtakunnalliset ottelut 


XXVIII Haukku-ottelu pidettiin 8—9.10. 
1977 Keski-Pohjanmaan Kennelpiirin alu- 
eella. — Keskuspaikkana — Matkailukeskus 
Ranta-Kalla. Järjestelyistä vastasivat Kes- 
ki-Pohjanmaan Kennelpiiri r.y. ja Kalajoen 
Metsästysseura r.y. Ylituomarina toimi 
Niilo Rahkola ja varamiehenä Leo Kuusela. 

Haukkukuningas 1977 arvon saavutti 
Spn. SERI 21005/70 om. Sulo Järvelä Por- 
voo, tulos VOI 1381 pist. 


Lohkojen välinen kilpailu: Etelä 158, Län- 
si 138, Pohja 135, itä 125. 

XXI Hirvenhaukut-ottelu pidettiin 19—20. 
11.1977 Pohjois-Pohjanmaan Kennelpiirin 
alueella. Keskuspaikkana Vallinkorvan Met- 
säkoulu. Järjestelyistä vastasivat Pohjois- 
Pohjanmaan Kennelpiiri r.y. ja Oulun Erä- 
ja Kennelkerho r.y. Ylituomarina toimi Rei- 
no Koskivirta ja varamiehenä Martti Sand- 
ström. 


Hirvikuningas 1977 arvon saavutti Kku 
USVAN KIRI 26756X/73 om. Tauno Keski- 
korpi Himanka, tulos VOI 1 88 pist. 

Lohkojen välinen kilpailu: Itä 169, Pohja 
166, Etelä 165, Länsi 147. 


Karjalankarhukoiranarttujen — epäviralli- 
nen kuningatarkilpa pidettiin 26.11.1977 
Luumäellä, Luumäen Metsästysseuran hir- 
venmetsästyskokeiden yhteydessä. Ylituo- 
marina toimi Kalevi A. Pyöriä. 

Kuningattaren arvon saavutti Kkn PIRRE 
162579/73 om. Tapani Kaiku Pukkila, tulos 
VOI 2 67 pist. 


11 Rotujärjestöjen yhteistoiminta 


Yhteistoimintaelimeen ovat kuuluneet 
Heikki Sarparanta ja Erkki Uutela. 


12 Siitosneuvosto 


Jalostustoimikunnan 
on toiminut Alpo Harala. 


puheenjohtajana 


13 Varainhoito 


Tuloslaskelma, varainhankintakulut ja 
tase 31.12.1977 julkaistu toimintakerto- 
muksen liitteinä. 


14 Ansiomerkit ja palkinnot 


Ansiomerkkien ja palkintojen saajien 
nimet julkaistaan vuosikokouksessa merk- 
kien- ja palkintojenjaon yhteydessä. 


15 Muutoiminta 


Jäsenhankintakilpailuun = osallistui toi- 
mintakauden aikana 36 jäsentä. 
Tulokset: 
1. Erkki Uutela 89 pist 
2. Veikko Mielonen 34 , 
3. Sulo Järvelä 20 ,, 
4. Antero Raatikainen 155 
5. Raimo Karvonen 14, 
6. Matti Joenpolvi 12, 
7. Antti Aarnio 8, 
9. Esko Säteri 55. 
10. Taisto Collanus 4, 


Rainer Pihtsalmi 4, 


Ken ois' heistä kaunehin, miettii Erkki Tuominen urosten voittaja. tuokassa. 

Tuloslaskelma 


01.01.1977 —31.12.1977 


Varsinainen toiminta: 


Tuotot ...... 22.057,59 
Kulut ...... — 14.105,00 7.952,59 
7.952,59 
Sijoitukset: 
Korkotuotot 750,83 + 750,83 
8.703,42 
Varainhankinta: 
Tuotot ..... 42.866,00 
Kulut ...... — 58.441,46 —  (15.575,46 
— 6.872,04 
Avustukset: 

Saadut avustukset....... + 7.122,50 
Tilikauden ylijäämä ........ mk 250,46 
Varainhankintakulut: 

Jäsenmaksut .............. 90,00 
Vuokrat (toimisto). . ..-..... 4.000,00 
Toimiston sähkö ja lämpö... 601,00 
Koulutuskulut ............. 197,00 
Postikulut ................. 6.550,90 
Postituskulut.............. 5.259,77 
Konttoritarvikkeet ......... 1.002,74 
Kokous- ja neuvottelukulut 274,34 
Rahdit .............. 000000 12,50 
Majoituskulut ............. 136,00 
Osallistumiskulut.......... 150,00 
Palkinnot. ................. 1.214,30 
Lehden toimituskulut ...... 2.314,05 
Aineiston kokoamiskuiut... 1.000.00 
Vuosikirjan sitominen...... 1.014,85 
Valokuvauskulut........... 447,00 
Kirjanpito ................- 1.281,00 
Pystykorvalehti ............ 23.528,15 
Arkistonhoitokulut......... 2.400,00 
Ilmoituskulut .............. 745,00 
Laatat ja mitallit ........... 1.044,30 
Matkakulut ................ 4.989,56 
Sosiaaliturvamaksut ....... 189,00 

mk 58.441,46 


Tase 31.12.1977 
Vastaavaa 


Rahoitusomaisuus 
Postisäästö- 
pankki, Hamina — 1.481,45 
Haminan — Seu- 
dun OSuus- 
pankki......... 906,43 
Alarahastot 
SYP Mänttä 
Antti Anttilan 
rahasto...... 1.332,83 
"Kalle Ala-Ko- 
tilan Muistor. = 1.124,85 
Kanta Jepen 


rahasto...... 44,01 5.289,57 
Siirtosaamiset ........... 3.982,50 
Vaihto-omaisuus 
Aineet ja tarvikkeet ....... 5.645,70 
Käyttöomaisuus 
Kalusto ...............nn. 3.492,01 


mk 18.409,78 


Vastattavaa 


Vieras pääoma 
Lyhytaikainen 


Siirtovelat ............. 2.880,05 
Oma pääoma 
Pääoma 
01.01.1977 ..... 15.279,27 
Tilikauden 
ylijäämä ....... 250,46 15.529,73 
mk 18.409,78 


Tilintarkastuskertomus 


Suomen Pystykorvajärjestö r.y:n Kala- 


joella 19. päivänä maaliskuuta 1977 pide- 
tyssä vuosikokouksessa valittuina tarkas- 
tamaan järjestön tilejä olemme tänään 
tehtävän suorittaneet esitämme tarkastuk- 
semme tuloksena toimintavuodelta 1977 
seuraavaa: 


Tilinavaus perustuu edellisen vuoden tilin- 
päätökseen. 


Kirjaukset perustuvat hyväksyttäviin tosit- 
teisiin, jotka on oikein tileille kirjattu ja pe- 
rustuvat toimielinten kokouksissaan teke- 
miin päätöksiin. 


Pankkitilien saldot täsmäsivät kirjanpidon 
kanssa. 


Kalustosta ei ole tehty lain sallimia pois- 
toja. 


Tilikauden alussa olleista siirtosaatavista 
mk 3.260,00 on poistettu mk 2.650,00. 


Tilikauden aikana on järjestö saanut avus- 
tuksina Suomen Kennelliitolta mk 7.122,50. 


Tilinpäätös on kirjanpidosta oikein johdet- 
tu ja osoittaa ylijäämää 250,46 markkaa. 


Olemme tutustuneet järjestön, johtokun- 
nan sekä työvaliokunnan kokouspöytäkir- 
joihin ja todennut niissä tehdyt päätökset 
toteutetuiksi. 


Tarkastuksemme (perusteella esitämme, 
että tilinpäätös vahvistettaisiin ja tilivelvoi- 
lisille myönnettäisiin vastuuvapaus vuoden 
1977 tileistä ja hallinnosta. 


Haminassa 24. päivänä helmikuuta 1978 


Pentti Kivelä Heikki Kuokka 


*Karjalankarhukoirien ROP:n voittanut Paulavin Töpö. 

Toimintasuunnitelma vuodelle 1978 


Kokoukset: Vuosikokous pidetään 1978- 
03-11 Mikkelissä. 

Näyttelyt: Talvipäivien näyttely 1978-03- 
12 Mikkelissä. 

Koulutus: Meneillään oleva ulkomuoto- 
tuomarikoulutus viedään päätökseen siten, 
että koulutuksessa mukana oleville järjes- 
tetään koetilaisuus 1978-01-22 Lahdessa, 
jonka jälkeen järjestö esittää kokeen lä- 
päisseet SKL-FKK:n järjestämälle ulko- 
muototuomarien alkeiskursseille. 

Järjestön ulkomuototuomareille järjeste- 
tään täydennyskoulutustilaisuus 1978-02- 
11 Orimattilassa. Järjestön uikomuototuo- 
mareille järjestetään myöhemmin määrät- 
tävänä ajankohtana (elokuun alussa) harvi- 
naisempien metsästys- ja paimenpysty- 


korvarotuja käsittelevän koulutustilaisuus. . 


Ulkomuototuomareiksi aikoville haluk- 
* kaille järjestetään myöhemmin määrättä- 
vänä ajankohtana valmennuskurssi. 

Uusien linnunmetsästyskoesääntöjen 
tultua hyväksytyksi SKL-FKK:n valtuuston 
syyskokouksessa 1977-11-24, järjestää jär- 
jestö lohko-, piirikouluttajille ja kaikille 
linnunmetsästyskokeiden ylituomareille 
tarkoitetut koulutustilaisuudet seuraavasti: 

1978-03-11 Mikkelissä 

1978-04-01 Oulussa 

1978-04-15 Tampereella 

Elokuussa — järjestetään — kennelpiirien 
määräämille hirven- ja linnunmetsästysko- 
keiden ylituomariharjoittelijoille koulutus- 
tilaisuus. . 

Ottelut: Järjestetään XXIV valtakunnalli- 
nen Haukku-ottelu (lokakuun toinen viikon- 
vaihde) 

Idän lohko/Suur-Savon kennelpiiri 

Ylituomari Leo Kuusela 

varalla Aimo Toriseva 

Järjestetään XXII valtakunnallinen Hir- 
venhaukut-ottelu (marraskuun kolmas vii- 
konvaihde). 


14 


Lännen lohko/Etelä-Pohjanmaan Kennel- 
piiri 

Ylituomari Martti Sandström 

varalia Timo Toivanen. 

Järjestetään karjalankarhukoiranartuille 
epävirallinen Kuningatarkilpailu 02—03.12. 
1978 Haminan ympäristössä. Ylituomari 
Jaakko Kangas varalla Aulis Vaittinen. 


Valintakokeet: Haukku-ottelun (30.09.— 
01.10.1978): 

— ETELÄ: Uudenmaan kennelpiiri 
— LÄNSI: Keski-Suomen kennelpiiri 
— POHJA: Lapin kennelpiiri 

— ITÄ: Pohjois-Savon kennelpiiri 

Hirvenhaukut-ottelun (marraskuun €toi- 

nen viikonvaihde): 

— ETELÄ: Pohjois-Hämeen kennelpiiri 

— LÄNSI: Vaasan kennelpiiri (Etelä-Poh- 
janmaan kennelpiiri) 

— POHJA: Keski-Pohjanmaan kennelpiiri 

(Kainuun kennelpiiri) 

— ITÄ: Suur-Savon kennelpiiri 

Julkaisut: Jäsenlehteä PYSTYKORVA 
julkaistaan 6 numeroa, jos toimittajalla on 
pulaa aineistosta voidaan yksi numero 
julkaista kaksoisnumerona. 

Maksettujen ennakkotilausten perusteel- 
la toimitetaan VUOSIKIRJA 1977. 

TALOUS: Järjestetään perinteellinen jä- 
senhankintakilpailu ja erilaisten myynti- 
artikkeleiden avulla pyritään vahvistamaan 
järjestön taloudellista tilaa. 

Toimikunnat: Perustetaan tarvittaessa 
toimikuntia valmistelemaan asioita ja hel- 
pottamaan johtokunnan työtä. 

Jalostusneuvonta: Jalostustoimikunnat 
jatkavat työtään järjestöömme kuuluvien 
rotujen kehittämiseksi. 

Suhdetoiminta: Pyritään edelleen kehit- 
tämään ja lujittamaan suhteita keskusjär- 
jestöön ja muihin rotujärjestöihin niin koti- 
kuin ulkomaillakin. 


Johtokunnan laatima tulo- 


ja menoarvio vuodelle 1978 


Tulot: 
— jäsenmaksut 
— vuosikirjan 
myynti ....... 
— SKL:n 
avustus .... 
— ilmoitustulot 
— myyntitulot. 
— nNäyttely- 
UVS EoSa ansa 


Menot: 
— johtokunta . 
— sihteeri- 
rahaston: 
hoitaja ..... 
— jäsensihteeri 
— lehden 
toimitus... 
— posti- ja 
puhelinkulut 
— matkakulut . 
— toimisto- 
tarvikkeet .. 
— vuosikokous 
— rahtikulut .. 
— palo- 
vakuutus... 
— SKL:n 
jäsenmaksu 


49.500,00 
13.600,00 
6.800,00 
3.000,00 
2.500,00 


2.300,00 


mk 77.700,00 


800,00 
4.800,00 
2.400,00 
1.200,00 


4.800,00 
4.400,00 


800,00 
500,00 
100,00 

50,00 


50,00 


19.900,00 


Julkaisut: 
— Pystykorva- 
104 


postitus... 
— vuosikirja 
VIT veste 
— vuosikirjan 
kokoaminen 
— vuosikirjan 
kirjoitus... 
— vuosikirjan 
postitus... 


Toiminnat: 
— koulutus- 


— jalostus- 
toimikunnat 
— jaostot ...... 


Mainoskulut: . . 


Muut kulut: 

— jäsen- 
hankinta ... 

— myyntikulut 

— muut 
painokulut . 

— sekalaiset 


26.000,00 
5.500,00 
11.000,00 
1.000,00 
1.000,00 


1.800,00 


3.000,00 


1.200,00 
1.000,00 


500,00 
1.200,00 


800,00 
300,00 


2.300,00 


1.200,00 


46.300,00 


5.200,00 


500,00 
1.200,00 


4.600,00 


mk 77.700,00 


viviväivivivä 


EN 


Heikki Sarparanta: 


Pystykorvatuomarit 


täydennyskoulutuksessa 


Ulkomuotoarvostelua kiristetään 


Kotimaisten pystykorvarotujemme ul- 
komuototuomarien täydennyskoulutusti- 
laisuus pidettiin Orimattilassa 11.2. 78. 
Mukana olivat lähes kaikki ulkomuoto- 
tuomarimme. 

Koulutustilaisuudessa käytiin läpi kaik- 
ki kotimaiset pystykorvarotumme, paino- 
pisteen ollessa lapinkoirassa. Monien 
puheenvuorojen ja keskustelujen jälkeen 
ja niiden perusteella päätettiin yhteisenä 
suosituksena esittää seuraavaa. 


Yleistä 


Yleisenä havaintona todettiin, että 
laatuarvostelujen 1. palkintojen määrä 
näyttelyissä on viime aikoina selvästi 
lisääntynyt. Eräiden tuomarien jakamista 
palkinnoista on jopa yli 80% ykkösiä. 
Vaikka koiriemme ulkomuodon taso on- 
kin noussut ja näytteillepanijat välttävät 
huonojen koirien esittämistä, myös ar- 
vostelu on löystynyt, kakkosta ei enää 
arvosteta tarpeeksi. 

Päätettiin, että arvostelua kiristetään 
— serttien jako mukaan lukien — kaik- 

* kien pohjoismaisten metsästys- ja pai- 
menpystykorvien osalta. Jokaista tuoma- 
ria velvoitettiin pitämään tilastoa jaka- 
mistaan palkintosijoista. Pystykorvajär- 
jestö kokoaa ja taltioi tilastot vuosittain. 

Päävetäjä Heikki Sarparanta 


Sovittin, että rotumääritelmien salli- : 
mista korkeusrajoista voidaan hyväksyä 
£ 1 cm:n poikkeama, mittaamisen 
hankaluus ja epätarkkuus huomioon ot- 
taen. Mitoista poikkeava koira ei milloin- 
kaan voi saada ykköstä. 

Koiran luonnetta arvosteltaessa lähde- 
tään siitä, että tuomarin on aina voltava 
kosketella käsin koiraa. Jos koira ei tätä 
salli, luonteen virheellisyys alentaa ja voi 
pahimmillaan aiheuttaa nollankin. Jos 
omistajakaan ei pysty näyttämään koiran 
purentaa, koiralle annetaan EVA. 


Kaksi mannekiinia 


2. Lapinkoira mainittua kevyempi ja kuono-osaitaan 
, , ä 18 kapeampi. 
— Vaadittava riittävän voimakaspiirteistä 
päätä - — Hyväksytään parkinruskea väri ja sel- 
a laiselle koiralle ruskea kirsu 
— Selälle kiertyvä häntä on virheellinen 
ja alentaa palkintosijaa. 


— Mittasuhteiden tulee lähennellä neliö- 
mäisyyttä. Nyt meillä on usein liian 
pitkä- ja myös kapearunkoisia koiria. 

— Hännän tulee kiertyä selälle koiran 
liikkuessa. Roikkuva häntä alentaa 
palkintosijaa. 


Oleellisimmat erot lapinkoiran ja la- 
pinporokoiran välillä ovat: 


— Hyväksytään kirsun värin poikkeami- — Mittasuhteissa 
nen mustasta, koiran yleisvärityksen — Päänmuodossa 
mukaan. — karvapeitteessä 
— Pyritään yksinkertaisiin ja selkeisiin — hännän asennossa 
värin määrityksiin, esim. mustanhar- — luonteessa sikäli, että porokoira on 
maa vaalein merkein. eloisampi, vilkkaampi ja liikkuvampi, 


usein myös aggressiivisempi. Kuiten- 

kin molemmille on ominaista luonteen 

nöyryys ja ihmisystävällisyys. 

— Kokoa tulisi saada lisää, jonka takia Pystykorvajärjestö tulee tekemään esi- 
tulee suosia suurempia yksilöitä. tyksen rotumääritelmän tarkistamiseksi 

— Pään tulisi olla rotumääritelmässä = lapinporokoiran pään ja värin osalta. 


3. Lapinporokoira 

4. Suomenpystykorva 


— Rotutyypissä kokonaiskuva) 
ovat leimaa antavia erityisesti pää ja 
häntä. Niiden yksityiskohtiin tulee 
kiinnittää entistä enemmän huomiota. 

— Välihammaspuutoksia on tarkkailtava 
ja niistä on aina mainittava, vaikka 
niitä ei toistaiseksi pidetäkään palkin- 
tosijaa alentavina vikoina. 

— Turkin laatu ja kunto vaikuttavat aina 
palkintosijaan. Esim. karvanlähdön 
jälkeen ”alastomana” oleva koira pu- 
toaa vähintään yhden palkintosijan. 

— Lilian runsaan turkin (ja tähän usein 
liittyvän pehmeäkarvaisuuden- mittana 
on mm. hantäjouhien taipuminen ja- 

kaukselle. 


(= 


5. Karjalankarhukoira 


— Rodussa tulee saada nykyistä parem- 
min esille voimakkuutta, vankempaa 
luustoa ja kokoa, joita on suosittava 
rotumääritelmän sallimien — mittojen 
puitteissa. 

— Neliömäisyyttä lähentelevää mittasuh- 
detta ei katsota virheeksi. 

— Karkukoiran tulee olla pystykorvainen, 
joten koiralle, jonka korvat ovat kärjis- 
tään selvästi taipuneet, on annettava 
palkintosija O. Pehmeäkorvaisuus 
alentaa aina palkintosijaa. 

Pohjanpystykorva 


— Liika keveys ja luuston hentous alen- 
tavat palkintosijaa. 

— Päälaen ja kuonon ylälinjan on oltava 
yhdensuuntaiset. 

— Korvat ulottuvat eteen vedettyinä kal- 
lon ja kuonon liittymäkohtaan. 

— Karvapeite on ohuempi kuin esim. 
suomenpystykorvalla, mutta siinä on 
oltava riittävästi pohjavillaa peitin- 
karvan alla. Hännässä ei saa olla pit- 
kiä jouhia, kuten suomenpystykorval- - 
la. 

7 Aa&riviivojen tulee selvästi erottua suo- 
menpysykorvasta. 


7. Suomen Kennelliiton hallitus on muut- 
tanut pystykorvien A 1-ryhmän nimen 
kuuluvaksi ”metsästys- ja pohjoismaiset 
palmenpystykorvat”. Siihen sisällytetään 
pohjoismaisten rotujen lisäksi myös 
muualta — lähinnä tällä kertaa Neuvos- 
toliitosta — tuodut metsästykseen käy- 
tettävät pystykorvat. 


Kennelliiton hallitus on velvoittanut 
Pystykorvajärjestöä huolehtimaan ulko- 
muototuomariensa perehdyttämistä näi- 
hin rotuihin siten, että kaikilla tuoma- 
reilla olisi jokaisen tähän ryhmään kuulu- 
van rodun arvosteluoikeus. — Johtokun- 
ta onkin jo antanut tehtävän edelleen 
koulutustoimikunnalle, joka tulee järjes- 
tämään tämän vuoden aikana tätä varten 
täydennyskoulutuspäivän. 


Lopuksi haluan erityisesti korostaa, 
että jälleen tämänkertaisen koulutuspäi- 
vän onnistuneeseen läpivientiin vaikutti- 
vat ratkaisevasti aina tälläisessä tilaisuu- 
dessa tarvittavien ”mallikoirien' omistajat 
ja esittäjät. Vaivojaan säästämättä ja 
pakkasta uhmaten he pitkienkin matkojen 
takaa toivat ennakkoluulottomasti koiran- 
sa ankaran ja kovasanaisenkin tuoma- 
riraadin riepoteltavaksi. Tämä on erin- 
omaista kenneltyötä, siitä Teille parhain 
kiitos. 


Palkintolahjoitus SPJ:lle Englannista 


Viime kesänä vierailivat Suomessa 
Dave ja Angela Cavill, jotka kasvattivat 
suomenpystykorvia Toveri-nimisessä ken- 
nelissään Englannissa. Heidän vierailus- 
taan olivat artikkelit Koiramme-lehdessä 
12/77 sekä Pystykorvassa 5. lokakuu 77. 

Kiitoksena kaikesta vierailunsa aikana 
näkemästään ja kokemastaan ”pystykor- 
vaisuudesta” ovat Dave ja Angela lahjoit- 
taneet Suomen Pystykorvajärjestö r.y:n 
vuosikokouksen (Talvipäivien) yhteydessä 
pidettävään SPJ:n näyttelyyn suomen- 
pystykorvien kiipailtavaksi kuvan esittä- 
män ”UKKO MALJAN”. Nimen lahjoit- 
tamalleen paikinnoile kertoivat Dave ja 
Angela antaneensa Pentti Paavolan urhei- 
lu-Pennan kennelissä näkemänsä 'suo- 
menpystykorvauroksen — Ukon — in- 
noittamana. Palkinto on perinteinen Eng- 
lannissa metsästyksesä käytettävä kol- 
mekahvainen malja, mikä täytetään on- 
nistuneen jahdin päätyttyä viinillä. Malja 
kiertää jahtiin osallistuneitten metsästä- 
jien muodostamassa renkaassa siten, 
että vuorossa oleva viinin maistaja pitää 
kiinni kahdesta kahvasta ja seuraava 
vuorossa oleva ottaa maljan vastaan tart- 
tumalla vapaana olevaan kahvaan. 

Palkinnon saa vuodeksi haltuunsa 
SPJ:n Talvipäivien yhteydessä pidettävän 
näyttelyn suomenpystykorvien ROP-ke- 
hän voittaja, joka on velvollinen kaiver- 
ruttamaan maljaan voittaneen koiran su- 
kupuolimerkinnän (u tai n), nimen, rekis- 
terinumeron, omistajan nimen sekä kil- 
pailuvuoden. Palkinnon voittaneen koiran 
omistaja on vastuussa palkinnon säilyt- 
tämisestä ja hyvästä hoidosta. Palkinto 
on toimitettava SPJ:lle seuraavaan vuo- 
sikokoukseen mennessä. Palkinnon saa 
lopullisesti omakseen suomenpystykor- 
vanomistaja, jonka koira on voittanut sen 
kolme kertaa. 


(kuva Tapio Saarinen) 


Palkinto jaettiin ensimmäisen kerran 
SPJ:n Mikkelin Talvipäivien näyttelyssä 
12.3.1978 ja sen sai vuodeksi haltuunsa 


suomenpystykorvauros = Urheilu-Pennen 
Ukko 18915S/74, om. Pentti Paavola, 
Jyväskylä. 

E.H. 


Angela and Dave Cavill 


Thank you very much for the 
challenge cup we received for our 
Winter Show. 


The Finnish Spitz dog Urheilu- 
Pennan Ukko, the owner is Pentti 
Paavola, was the first to win the 
cup. 


Regards to all Finnish Spitz 
lovers in England. 


Yours, The Finnish Spitz Ciub 

Koirat vasemmalta oikealle Metsänpeikon Kiiski, Poromiehen Thape, Metsänpeikon Kiva, Toiskan 
Cemmo, SF MVA Peski Luuhki, Peski Nuovvi, Poromiehen Sirma, SF MVA Peski Nasti. 


”Laukaan lappalaiset” 


Menipä tässä taannoin yksi maan kier- 
tolainen Keski-Suomeen ja pitäjistä par- 
haimpaan, Laukaaseen, koiransa ”Tsu- 
kun” kanssa. Koirakärpänen oli purrut ja 
”Tsukua” kuskattiin näyttelystä toiseen. 
No, tulihan siitä muotovalio ja mukava 
kun oli luonteeitaan, se sai monta 
ystävää. Emäntänsä, se maan kiertolai- 
nen, innostui yhä enemmän, kun oli jo 
raollaan ovi ”kennelpiireihin”. Hommasi 
mokoma toisenkin koiran, ”Piiperon”. 
Kyläläisillä riitti ihmettelemistä tuossa 
lähimmäisessään, joka koirineen tuntui 
olevan aina lenkillä, iitoin, aamuin, 
päivin, jalan, suksin, polkupyörin. No, 
kevät oli taas kerran tulossa, ja pitihän 

sille ”Tsukulle” järjestää sulhanen ja 
pennut. Oli emäntänsä sortunut jo kol- 
manteen koiraan, kelpo urokseen Luuh- 
kiin, jonka hankki yhden isäntämiehen 
kanssa — koska pääsi maalaistaloon 
vahdiksi. Tästä ”ukosta” tehtiin sulha- 
nen. Mutta kun syntyi kolme narttua ja 
yksi uros, piti pentuja taikoa lisää. Niitä- 
hän oli varattu yli puolitusinaa ja kyläläi- 
set olivat kovin kiinnostuneita. Oli aika 
päästää koirakärpänen puremaan... Se 
maan kiertolainen hommasi pentuja — 
niitä tuli pohjoisesta, etelästä, lännestä 
ja idästä. Touhun tarkoitus oli saada 
mahdollisimman hyvä ja laaja pohja 
keskisuomalaiselle lapinkoirakannalle. Jo 


J 


jännättiin monesa perheessä, kuinka 
pennut kasvavat, ja kasvoivathan ne. — 
Vaan oli sen kiertolaisen jatkettava 
matkaa — muutti pois ”Tsukun” ja ”Pii- 
peron” kanssa toiseen pitäjään Keski- 
Suomessa. Ikävä kun oli entisiä maise- 
mia, tuli mieleen, että ne koiratkin pitäisi 
saada näkymään ihan yleisölle. Sopivasti 
helmikuun pakkasilla 5.2.78 Keski-Suo- 
men Beagle r.y. ilmoitteli järjestävänsä 
näyttelyn Jyväskylään. No, tuumasta 
toimeen. Liki kaksikymmentä lappalaista, 
ts. kaikki jotka olivat tiedossa Keski- 
Suomessa, saivat ilmoittautumiskaavak- 
keen ja tiedotteen. Tuona pakkasaamuna 
olikin sitten yksitoista lapinkoiraa Sal- 
kosen Eskon arvosteltavana. Joku sai 
kivasta luonteestaan huolimatta kokonsa 
takia O, kolme nl 2 ja loput ykköstä! 


Aivan mukavastihan pennut olivat kehit- 
tyneet. Eiväthän ne pakkasessa ja me- 
lussa osanneet käyttäytyä — muttä 
tämähän — olikin otettava ihan löysin 
rantein, noin niinkuin harjoituksena, jotta 
jatkossakin voidaan olla tosissaan. Mikä 
vielä kivaa, tutustuivat isännät ja emän- 
nät toisiinsa ja kokivat, että tämä on 
meidän yhteinen asia, tämä lapinkoira- 
asia — ja niin oli koirakärpänen purrut 
yhä lujemmin. Nyt saa odottaa, kuinka 
monta se on purrut ihan pahasti — niin, 
ettei asiaa enää voi jättää. Tuntuu, että 
lappalaiset ovat todella tulleet pysyvästi 
Keski-Suomeen, ja kiertolainen on alka- 
nut uuden työn uudella paikkakunnalla. 


Hei pystykorvaväki! 


Näin kauniina ja piristävänä talvipäi- 
vänä tulee usein mieleen, että eikö voisi 
tutustumis- ja seurusteluretkiä tehdä 
omistajat koirineen. Se olisi vaihtelua ja 
hauskaakin. Koirille se myös tekisi 
hyvää, sillä kyllähän niitä näyttelyihin 
viedään. Koirat oppisivat olemaan toisten 
koirien ja vieraitten ihmisten seurassa 
muuallakin. Näyttelyissä koira ei ehkä 
arkailisikaan vieraitten ihmisten ja koirien 
läsnä oloa. Kyllä niitä metsästysretkiä on 
mutta en harrasta sellaisia. Eikä varmaan 
moni muukaan ”pystärin” omistaja. 


Toivon, että asia otetaan puheeksi. 


Vastausta kaipaava 
Taina Wecksell 
Oravapuro C 20 
03400 Vihti 


Usvan Heljä, om. T&U. Wecksell 


Jukka Lipponen 


Söpön muistokisojen historiikki 


Jukka Lipposen Söpön ensimmäsiten 
muistokisojen yhteydessä esittämä histo- 
riikki. 


Se oli viime vuonna kun istuttiin Jorma 
Angeslevän luona, meitä oli neljä pysty- 
korvalaista miestä, Aimo Kerola, Jorma 
Angeslevä, Viljo Lahti ja minä. Mistäpä 
muusta puhuimmekaan kuin koirista, kil- 
pailuista, metsästyksestä ja ensivuoden 
koetoiminnasta, taidettiin sentään joku- 
nen sana puhua naisistakin. Jorma 
Angeslevä muistaakseni heitti kysymyk- 
sen, voitaisiinko meidän piirimme alueel- 
la järjestää myöhäissyksyn kokeet jotka 
samalla olisivat kansainväliset linnun- 
metsästyskokeet, jos saataisiin lahden 
takaa ruotsalaisetkin mukaan. Asiaa poh- 
dittiin, seurasi soitto Kalajoelle Rahkolan 
Niilolle, asia alkoi pyöriä, oltiin kaikki 
yksimielisiä siitä, että Kalajoki on paik- 
kakunta jossa kilpailut voitaisiin järjes- 
tää. Koska Kalajoella on vaikuttanut kak- 
sinkertainen haukkukuningas narttu Söpö 
omistaja Eino Ojala oli kilpailujen nimi- 
kin selvä. ”Haukkukuningas Söpön Muis- 
tokisat”. Ne pidettäisiin joka vuosi myö- 
häissyksyn kokeina ja ne olisivat kan- 
sainväliset. Asia sai vauhtia Kalajoen 
Metsästysyhdistyksen pystykorvajaostos- 
sa ja hänen hyväksymisensä myötä vielä 
kilpailuihin ostettiin arvokas kiertopal- 
kinto joka kantaa Söpön nimeä. Palkin- 
non on lahjoittanut Eino Ojala ja Kala- 
joen Metsästysyhdistys. 

Luodessamme katseemme taaksepäin 
aikaan jolloin Kalajoella alkoi todellinen 
kenneltyö Metsästysseuran puitteissa. Se 
oli 50 vuosikymmen loppupuolella Kala- 
jokilaakson Yleisen Riistanhoitoyhdistyk- 

sen vuosikokouksessa keväällä 1959 Yli- 
vieskassa, sanoi Rahkolan Niilo minulle: 
Miten saataisiin Kalajoellakin kenneltoi- 
minta alkuun, meillä on paljon metsä- 
miehiä, olisi saatava myös kenneltoimin- 
ta vauhtiin, on miehiä jotka vaan halua- 
vat pyytää lintuja ja jäniksiä piittaamatta 
vaikka. menisi kaikki siemenperunat, ken- 
neltoiminnalla saataisiin painetta pois 
tappolinjalta. Kalajoella oli silloin paljon 
lintuja, parhaiten kun missään piirimme 
alueella, sanoin Niilolle, että järjestetään 
Kalajoella Keski-Pohjanmaan Kennelpii- 
rin linnunmetsästyskokeet jotka olisivat 
samalla piirin mestaruushaukut. Asia oli 
selvä, kilpailut onnistuivat hyvin, saa- 
vutettiin korkeita tuloksia. Innostus pys- 
tykorvatoimintaan alkoi. Myös ajokoira- 
toiminta alkoi samanaikaisesti Kalajoella. 
Molemmat toimintamuodot ovat saavut- 
taneet vankan sijan Kalajoen Metsästys- 
yhdistyksen toiminnassa. On pidetty 
mm. kahdet valtakunnan Haukku-ottelut, 
kansainvälisiä linnunmetsästyskokeita on 
ollut kaksi kertaa, nämä on kolmannet 
lisäksi on ollut linnunmetsästyskokeiden 
piirinmestaruus ja pohjanlohkon valinta- 
kokeita puhumattakaan yleisistä jokavuo- 
tisista kokeista. Kalajoen Metsästysyh- 
distyksellä on ollut hyvät toimihenkilöt 
jota ovat aikaansaaneet innostusta, on 
puhallettu yhteen hiileen kenneltyön hy- 
väksi. Päävetäjänä on ollut Niilo Rahko- 
la. Hän on saanut muutkin mukaan. Pit- 
käjännitteinen työ kenneitoiminnan ja 
riistanhoidon hyväksi on tuottanut esi- 
merkillisen seuran toiminnan alueellam- 
me. 

Muistelen vielä aikaa vuoden 59 piirin- 
mestaruuskilpaitujen jälkeen, sanoi Rah- 
kolan Niilo minulle: Astuta tuo Tepi, se 
oli koirani nimi Lahden Viljon Pamarilla, 


meille Kalajoelle täytyy saada puhtaita 
suomenpystykorvia ja linnunhaukkujia, 
otan siitä heti pennun.” Lupasin harkita 
asiaa. 

Minulla oli narttu Miskan Tepi, jonka 
olin hankkinut Etelä-Pohjanmaalta lima- 
joelta Jussi Soimiolta. Etelä-Pohjanmaal- 
la oli silloin Suomen parhaimmat pys- 
tykorvat ja Suomen Pystykorvajärjestökin 
sijaitsi siellä. Tepin oston tein Pystykor- 
vajärjestön siitosneuvojan insinööri Vuo- 
lasvirran kautta tehtyyn tiedusteluun. 
Hän oli lähettänyt kirjeeni kuuluisalle 
etelänpohjalaiselle pystykorvapersoonalie 
Antti Anttilalle. Hän asui Kauhavalla. 
Anttila tiesi Soimion Jussilla olevan 
narttu Hallilla penikoita ja suositteli 
minulle sieltä ostoa. Tilasin penikan 
puhelimitse. Anttila mainitsi minulle pu- 
helimessa, et saa mitään näyttelytähteä, 
mutta käyttökoira pitäsi tulla. Halli olikin 
vuoden 56 Haukkukuningas ja pentueen 
isä oli Pentti Rantaharjun omistama 


(kuva E. Tuominen) 


Ponnen Vili, joka oli useissa Haukuissa 
menestynyt koira. Pentu tuli aikoinaan 
minulle, en oikein pitänyt sen ulkonäös- 
tä, tuntui niin pitkäsivuiselta, mutta käyt- 
tökoiran siitä sain. Vein sen aikoinaan 
näyttelyyn Kokkolaan ja myös Ylivies- 
kaan, Antti Anttila oli kehässä arvoste- 
lutuomarina, sain molemmissa näytte- 
lyissä — silloin kolmannen = palkinnon. 
Muistan Ylivieskan näyttelyn lopettajais- 
päivällisillä piti mm. Antti Anttila puheen 
jossa hän mm. mainitsi: Näyttely oli hy- 
vin järjestetty, ym sen kaltaista, itse pys- 
tykorvakehä urosten kohdalta oli hyvä 
hyviäkin yksilöitä joukossa, mutta ne 
nartut, ne saisi saatanat panna kaikki 
yhteen kuoppaan, sellaisen nartun jonka 
minä Lipposen Jukallekin hommasin se 
saisi heti ensimmäisenä sinne kuopata, 
semmoinen saatanan ”Pyykkilauta” voi 
perkele sentään kun minua harmittaa, 
muista se ettet käytä sitä siitokseen. Oli 
kova tuomio. 


Nämä Antti Anttilan kovat sanat muis- 
tuivat mieleeni Niilon penikan pyynnin 
yhteydessä. Lahden Viljon kanssa tuu- 
mailtiin asiaa. Kokeillaan, jos tulee huo- 
noja hävitetään pennut. Viljolla oli Pama- 
ri, joka oli oman narttunsa Miran ja llma- 
joelta Aallon omistaman Pamin jälkeläi- 
nen. Pamari oli piirimme alueella silloin 
Hemmilän Turren kanssa kova sana ko- 
keissa. Niin siinä kävi että me vierestä 
katseltiin kun Pamarilita meni ”Poikuus”. 
Nauratti se meitä makeasti. Vuonna 60 
syntyi pentue. Rahkolan Niilo tuli katso- 
maan ja valitsemaan, nimikin oli heti 
selvä, narttu pentu nimeltään Tuiske. 

Tuiske sai hyvän metsästyskoulutuk- 
sen Niilon hoivissa, menestyi hyvin kor- 
kealla pistemäärällä uusissa kokeissa, 
osalllistuen mm. kolme eri kertaa valta- 
kunnan Haukku-otteluun ja saavutti kär- 
kipaikan tuntumat, lisäksi voitti kaksi 
kertaa kansainväliset kokeet Kalajoella ja 
Ylivieskassa. Tuiske astutettiin senaikai- 
sella kuuluisuudella kapteeni Eino Takku- 
sen omistamalla uros Seita Pörrillä josta 
vuonna 63 syntyi pentue. Tästä pentueesta 
Eino Ojala valitsi itselleen narttupennun 
joka sai nimen Söpö. Samasta pentuees- 
ta mm. Aaro Tolosen Nero on lähtöisin 
jonka pentu Mami vielä kilpailee kes- 
kuudessamme. Mamin omistaa Seppo 
Hantula Ylivieskasta. 


Tämä on tarina Söpön vanhemmista. 
Söpön tie oli heti kokeissa kärkipään juh- 
laa, se voitti heti piirin mestaruuksia ja 
useita muita kokeita, osallistui Pohjan- 
lohkon valintoihin, sille ei kelvannut kun 
1 palkinto kokeissa. WHuipentuma oli 
Ilomantsin — valtakunna —Haukku-ottelun 
kuninkuus ja seuraavana vuonna Korkea- 
koskella saman tittelin periminen. Ke- 
hässä Söpö oli saanut 1 palk.AVO. Tie 
mihin olisi vielä yltänyt ellei liikennekuo- 
lema olisi sitä vuonna 68 yllättänyt koti- 
talonsa portin läheisyydessä. Tämä on 
tarina Söpöstä ja sen vanhemmista. 

On mieluisaa muistella hyvää koiraa, 
varsinkin sen omistajalle on muistot 
jotka eivät koskaan häivy mielestä silloin 
kun puhutaan suomenpystykorvasta jon- 
ka kiintymys isäntäänsä on vertaansa 
vailla. 

On hetkiä ihmiselämässä näin koira- 
maisissa merkeissä, on hauska elää 
vanhoissa muistoissa ja muistella hetkiä 
jotka on saanut elää hauskassa koiramai- 
sessa hengessä miellyttävien koiramais- 
ten ihmisten seurassa ja muistella juuri 
niitä hyviä koiria joka oli mm. Haukkuku- 
ningas Söpö. ; 

Toivotan näille kilpailuille hyvää me- 
nestystä, kannustakoon Söpön muisto 
meitä — pitkäjännitteiseen = kenneltyöhön 
suomenpystykorvan hyväksi. 


Haukkukuningas Söpön II-muistokisat 
Kalajoella 12.—13.11.1977 


Keski-Pohjanmaalla — Kalajoella, — sa- 
moissa maastoissa kuin Valtakunnanhau- 
kut, kilpailtiin toisen kerran Haukkuku- 
ningas Söpön kansainvälisten muistokil- 
pailujen voitosta. Ensimmäisen kiinnityk- 
sen kiertopalkintoon oli saantu ylivieska- 
laisen Seppo Hantulan spn Mami. 

Kansainvälisyyttä edustivat neljä ruot- 
salaista suomenpystykorvaa ja kaksi 
ruotsalaista pohjanpystykorvaa. Kaikki- 
aan kokeisiin osallistui 17 koiraa, 15 
suomenpystykorvaa ja 2 pohjanpystykor- 
vaa. Kumpaakin kiipailupäivää suosi erit- 
täin hieno marraskuinen sää. 


Valtakunnanhaukkujen aikana piilossa 
pysytelleet linnut olivat taas kotiutuneet 
normaaleille asuinsijoilleen ja niitä löytyi 
kaikista maastoista vähintäänkin tyydyt- 
tävästi. Tätä osoittaa se, että kumpa- 
nakaan kilpailupäivänä ei tarvittu yhtään 
ylimääräistä koe-erää. Kokeiden tulosta- 
so, varsinkin voittajaluokan osalta, muo- 
dostui erinomaiseksi, sillä II:sta voittaja- 
luokan koirasta 8 saavutti ensimmäiseen 
palkintosijaan oikeuttavan tuloksen. 

Myös vieraat saattoivat olla käyntiinsä 
tyytyväisiä, sillä matkasihan hopeinen 
kiertopalkinto vuodeksi lahden taa, spn 
Röjbackens Seijan omistajan Karl Gustav 
Ekroosin, palkintokaappiin. Seijan työ 
oli todella mahtava: 12 haukkua, joista 3 
uusintahaukkua ja 3 puustalöytöä, hauk- 
kuaika kaikkiaan 60 min. Tästä koostui 
myös mahtava pistemäärä 90 VOI 1 ja 
CACIT. 


Ruotsalaiset voittajaluokan koirat, Kronohovs Kim, Röjbackens Seija ja Topi. 


Kovimman vastuksen antoi vuoden -74 
haukkukuningas Pipsa, om. Aimo Kero- 
la, mutta se sai 87 pisteellä tunnustaa 
Seijan tällä kertaa paremmakseen. 


Ylituomarin tehtävät näissä ” kaikkien 
aikojen kisoissa” hoiti asiantuntevasti 
Jukka Lipponen Ylivieskasta. Järjeste- 
lyistä vastasivat jo tunnetulla rutiinilla 
Kalajoen pojat muiden Keski-Pohjan- 
maan pystykorvamiesten avustamana. 


Kuten nämäkin kokeet osoittivat, ei 
pystykorvamiesten aika ole ohi, kun lehti 
on pudonnut, vaan myöhäissyksyn ko- 
keita kannattaa järjestää yhä enemmän. 
Tällöinhän vasta pikinokkamme alkusyk- 
syn kovan treenauksen jälkeen ovat 
päässeet kilpailukuntoon. 

Tulokset: 
Voittajaluokka 


1. spn Röjbackens Seija S 18853/74 
VOI 1 90 p K.G. Ekroos 

2. spn K&MVA M-74 Pipsa 10517/69 
VOI 1 87 p Aimo Kerola 

3. spn K&MVA Kirre 40689/72 VOI | 85 
p Jorma Ängeslevä 

4. spn MVA Tievan Lissu 15938/74 VOI 
1 85 p Pentti Keski-Korpela 

5. spn $ K&MVA Kronohovs Kim 
23550/71 Voi 1 78 p Tore Johansson 

6. spn Röjbackens Topi S 18856/74 
Voi 1 77 p K.G. Ekroos 

7. spn Luru 113180/74 VOI 76 p E. 
Ahlholm 

8. spn KVA Sessan 9283G/72 VOI 1 75 
p Helge Kytölä 

Kolme parasta. Keskellä voittaja Seija, vasemmalla kakkonen Pipsa ja oikealla kolmonen Kirre. 


9. spn Tomi 262149/74 VOI 2 71 p 
Tauno Ojala 

10. spn Piku 17704/70 VOI 3 58 p Arvo 
Ylikangas 

11. spn KVA Mami 16844/67 VOI 0 15 
p Seppo Hantula 


Avoinluokka 


1. spn Juntin Piri 56972/76 AVO 3 64 p 
Erkki Tuominen 

2. ppu Boy S 60945/72 AVO 3 62 p 
E.G. Eriksson 

3. spn Söpö 6181T/75 AVO 3 60 p 
Heikki Alho 

4. ppn Fina S 26153/75 AVO 3 55 p £. 


.G. Eriksson 


5. spn Piki 250037/74 AVO 018 p 
Aune Haukkala 


Hirvenmetsästyskokeiden 


palkintotuomarien tehtävistä 


Vuoden 77 haukut sitten on jo taakse 
jäänyttä elämää, ainoastaa jälkihaukkuja 
vielä esiintyy, kun alan tuomarit tai koi- 
ran omistajat sattuvat samoille tulille. 


Vuoden 77 koekertomuksia tarkastellessa 


on myönteistä se, että on tuilut uusia 
nuoria Hirvenseisottajia esille ympäri 
maata. Samoin nuorien palkintotuoma- 
rien esiinmarssissa on erittäin myöntei- 
senä asiana havaittavissa niitten asialli- 
nen ja tarkka tuomaritehtävien läpivienti. 
Palkintotuomarien ajantasalla pysyminen 
onkin tärkein asia kokeiden onnistumi- 
selle, silloin vältytään niiltä ikäviltä- ja 
kenneltoimintaa vahingoittavilta jälkipu- 
heilta. Täällä Kymen piirissähän palkinto- 
tuomarit opiskelevat jatkuvasti, keskinäi- 
sen kanssakäymisen myötä, ottaen opik- 
si kaverien kokemukset, unohtamatta 
myöskään oletettuja virheitäkään. Olen 
vuosien mittaan tehnyt muistiinpanoja 
hirvenmetsästyskokeitten — tuomarityös- 
kentelystä, ja niiden pohjalta haluan käy- 
dä läpi hiukan koesääntöjä, mitään yksit- 
täisiä asioita en halua tuoda julki, enkä 
ketään loukata enempää kun ylistellä- 
kään, vaan yritän pysyä täysin asialin- 
jalla. 


Ensimmäisenä haluan sanoa muuta- 
man sanan haun ja löytökyvyn arvoste- 
lusta. Kaikkihan me tiedämme että liik- 
keille ja löytökyvylle on hakua arvostel!- 
taessa määrätty oma osuus liikkeet 1/3 
ja löytökyky on 2/3 toisin sanoen löytö- 
kyvyn osuus on suurempi, joka on täysin 
oikein. Mutta on muistettava että liikkeet 
on myös saatava selville mikäli päästään 
korkeaan hakunumeroon. Hirveä seisotta- 
vien koirien haussa ei saa käyttää ajokoi- 
rien sääntöä että se lyhyt hakuaika tuo 
korkea numeron. Nykyäänhän (hirvien 
suuri tiheys on haittatekijänä kokeissa 
hakua arvosteltaessa, sillä hyvin usein- 


han haukku alkaa jo 15 minuutin haun 
jälkeen josta mielestäni ei voida 7 
enempää antaa vaikka löytö olisi hyväkin, 
jos näin käy niin silloin, mikäli on aikaa, 
hakua voi katsoa vielä, kun koira on 
arvosteltu muitten suoritusten osalta. 
Silloin kun haukku alkaa niin arvioidaan 
kuinka kaukaa oli ylösotto. Tässä olisi 
varmistettava miten ylösotto on tapahtu- 
nut, ja kuinka lähellä tai kaukana ryhmää 
hirvet ovat todella olleet. Lumen ai- 
kanahan tämä on täysin mahdollista ja 
se kannattaa, sillä se vähentää virheellis- 
ten tietojen määrää, sekä auttaa koirasta 
saamaan sen tosi kykyjä vastaavat tiedot. 

Koiran taito seisottaa hirveä on jokai- 
sen tuomarin helppo todeta, aikansa 
seurattuaan koiran työskentelyä ja tähän 
en pitemmälti puutu. Hirven pysäyttämi- 
nenhän liittyy pakeneva hirven seuraami- 
seen melkeimpä saumattomasti. Kun 
hirvi lähtee liikkeelle se joko lähtee pake- 
nemaan, — yrittäen — koiran pudottaa 
pois matkasta, tai liikkuu hiljaa lyhyin 
syöksyin, ja ikäänkuin odottaen koiraa 
josta useampi koira saa hyvät työt synty- 
mään. Kauas pakenevan hirven seuraami- 
sessa näemme jo millaisen koiran kanssa 
olemme maastossa. Jos sen seuraami- 
nen on lyhyttä ja yhtenään ryhmän luo 
sahaamista, niin se on tehotonta seuraa- 
mista josta ei kunnon töitä saa synty- 
mään millään, sillä jos pakeneva hirvi 
saa sen:selville että koiran perässä tulee 
myös koiran omistaja niin askel pitenee. 

On aivan turhaa seurata pakenevaa hir- 
veä koiran kanssa joka liikkuu ryhmän 
näköetäisyydessä, sillä siinä kastuu saa- 
pas aivan tyhjäntakia. Ei sellainenkaan 
koira puolla paikkaansa nykyisessä hir- 
venmetsästyksessä, joka aamulla lähtee 
hirven perään ja löytyy illalla peninkul- 
mien päästä, kyllä se päivä on pilalla 
olipa kysymyksessä koe tai metsästys. 

Kyllä koiran on pidettävä sopivasti yh- 
teyttä isäntäänsä, jolloin se on hallin- 
nassa, vaihtuvatkoon tilanteet miten ta- 
hansa. Kun yhteydenottoja huomioidaan 


kokeissa niin on oltava varma, että 
kysymyksessä on yhteyden otto, ei vain 
se, että koira huomioi koeryhmän joka 
on mennyt sen työmaan läheisyyteen, 
valitettavasti hyvin usein on näin tapah- 
tunut. 

Yhteydenotto huomioitakoon koiralle 
kun se selvästi jättää työskentelyn ja 
ottaa ryhmään yhteyttä, joko tulee ryh- 
män välittömään läheisyyteen tai ottaa 
hajuyhteyden vähän kauempaa. On aivan 
selvää että koira kärsii jos tuomari mer- 
kitsee = korttiin turhia yhteydenottoja. 
Korttiin merkitään myös ampumatilaisuu- 
det, jotka vaikuttavat tulokseen myöntei- 
sesti, Ampumatilaisuus on sama kun 
kaato, joten siihen ei kelpaa mikään yli- 
pitkän matkan tilaisuus, on tapauksia 

että ylituomarin kuulusteluun on tarjottu 
ampumatilaisuudeksi jopa 400—500 m 
matkalta merkattuja tilaisuuksia. On il- 
man muuta selvää että tällaista ei 
hyväksy yksikään ylituomari joka on itse 
metsästänyt ja kaatanut hirviä ja ylituo- 
marihan-on myös itse hallittava, etenkin 
koiralla, hirvenmetsästys, sehän kuuluu 
tinkimättömiin — perussääntöihin, kuten 
myös ryhmätuomarein on oltava perillä 
metsästyksestä koiraa apuna käyttäen. 
Koulutustilaisuuksissa mielestäni olisi 
kiinnitettävä huomiota aivan vakavasti 
tuomarikortin täyttämiseen, etenkin työs- 
kentelyn huomiota aivan vakavasti tuo- 
marikortin täyttämiseen, etenkin työsken- 
telyn viivoittamisessa, ja matkojen arvioi- 
misessa. On paljon tapauksia että työs- 
kentelyaika ja työskentelymatka on risti- 
riidassa keskenään. Tämä ei varmasti ole 
niitä suotavia asioita. Valtakunna hau- 
kuissa 77 veli Koskivirta antoi määryksen 


että 3 tunnin työskentelyn jäikeen koirat 
kytketään, toisin sanoen tarkastetaan 
onko koira isännän hallinnassa. Vaikka 
tällaista ei säännöt veivoita, niin olen 
täysin tämän välikytkennän takana, sikäli 
kun se ei salli mitään lepotaukoja, sillä 
kilpailussa on tarkoitus saada selville 
kenen koiralla kunto ja into piisaa. Olisi 
erittäin myönteinen asia saada sääntöi- 
hin tuollaine välikytkentäkanetti lisää, 
mutta ei lepotaukoa. 


Haluan tässä tämän koearvostelun 
käsittelyn lopettaa 25 vuotta vanhalla 
muistiinpanolla joka on tullut merkittyä 
muistiin erään vanhan Hirvimiehen ju- 
tuista. En mainitse mitään nimiä, enem- 
pää ihmisten kuin koirienkaan jotka 
piilevät tässä hyvin opettavaisen jutun 
yhteydessä. 


Noin 25 vuotta sitten mielestäni erään 
komean uroshirven kaatoon liittyi erittäin 
sinnikäs karjalankarhukoiran työskentely 
joka käytännöllisesti kesti koko syksyisen 
päivän, kysymyksessä oli sittemmin 
erään hirvikuninkaan isä, josta jatkoa on 
seurannut erittäin paljon. Kaatoiltana 
tämä mainittu Hirviherra tuli käymään 
luonani ja kertoi seuranneensa meidän 
jahtia. Ja koska tiesin hänet erittäin 
päteväksi näitten hirvikoira-asioitten tun- 
tijaksi niin kysyin häneltä, mitä hän arve- 
li tämänpäiväisestä koiran työskentelys- 
tä, sillä minun mielestäni ei siinä olisi 
enään mitään koiralta toivomista. Ja sitä 
mieltä olen vieläkin. 


Jonkin aikaa vaiti oltuaan tämä erä- 
mies vastasi. Niin, kyllä tämä on hyvä 
hirvikoira, vaan kun on oikein hyvä koira, 
niin voi kun se on hyvä. Minä kysyin, 
että eikö mielestänne tämä ollut paras 
näkemänne työskentely. Vastaus oli ai- 
van sama kuin ensimmäinenkin. Tämän 
- jälkeen alkoi minun muistikirja täyttyä ja 
sanon että voi kun tunnen itseni pieneksi 
oikean koiramiehen edessä vielä tänäkin 
päiväna. Edellä mainittu metsienmieheltä 
ei loppuneet kaatoluvat eikä metsästys- 
alueet joita oli laajt Karjalan salot, sain 


häneltä erittäin paljon hirvikoira tietoutta, 
jota varmaan ei nykyään tapaa, se oli 
aitoa ei itse tehtyä. Haluaisin hiukan 
puuttua myös ylituomarin tehtäviin jotka 
ovat ratkaisevaa luokkaa kokeissa. Yli- 
tuomari on kokeiden ylinvalvoja jonka 
vastuulla on kokeitten tulosten oikea jär- 
jestys. Ei ole loukkaus maastotuomareil- 
le jos ylituomari joutuu pisteitä ylentä- 
mään tai alentamaan, sillä hänellä on 
kaikkien — tulokset näkyvissä ja niitä 
vertailemalla: saa esille oikean järjestyk- 
sen. Jos on suuret arvokilpailut, jossa on 
paljon voittajaluokan kovia koiria, niin en 
oikein jaksa uskoa siihen ettei ylituomari 
hiukan joudu pisteitä muuttamaan, jos 
ylituomari ei rohkene käyttää tätä oikeut- 
taan, niin silloin ei enään voi puhua kun 
tulosten julistajasta. Erittäin myönteistä 
on viime aikoina ollut se suuntaus, että 
on päästy niin sanotusta liian korkeista 
pistemääristä eräitä harvoja tapauksia lu- 
kuunottamatta. Nykyisissä säännöissä- 
hän on niinsanotut vaatimukset haukku- 
ajoista palkintoluokkien mukaan, tässä 
jos missä on oltava tarkkana, ettei haku 
ja seuraaminen jää huomiota vaille, 
edesauttaen epäoikeudenmukaisen tulok- 
sen syntymistä. Myöntää täytyy, että 
paljon on tehty koulutuksen hyväksi, 
mutta vielä enemmän on tekemättä, 
etenkin niiden kohdalta joilta ei ole vesi 
ja räntä vielä tarpeeksi hartioita kas- 
telleet. On täysin selvää että on helppo 
tehdä hyvä koetuomari, jolla on koiran 
keralla metsästys kokemusta kaatoineen, 
kun sellaisesta jolta nämä puuttuvat. 

Tämä on ehdottomasti kouluttajien 
huomioitava. Hyvänä loppumottona kai 
otamme ohjeen, että jalat tiukasti maa- 
han jossa ne myös pysyvät. Lämpimin 
kennelterveisin. 


Aulis Vaittinen 


Jatketaan kun vesi juoksee 

Ja huuto jatkuu 


Reino Koskivirta aloitti HATAHUUDON 
karhukoiran puolesta. Jatkan nyt minäkin 
tätä huutoa, vaikka vanha sanonta ”ääni 
ei auta voimaa olla pitää” pitänee vielä- 
kin paikkansa. 

Saanen lainata Koiramme-lehdessä ol- 
lutta Dipli.ins. Ahto Virrankosken hätä- 
huutoa vuodelta 1955 ”Mutta pääsyy on 
kuitenkin ollut meissä koiranomistajissa 
itsessämme, emme ole valinneet kasvat- 
tejamme niistä, tosin harvoista suvuista 
joissa hirvenhaukkuja veri on näyttänyt 
kulkevan perintönä, emmekä ole osan- 
neet, ehtineet tai viitsineet koiriamme 
riittävästi asiaan innostaa tai opettaa”. 
Toinen kirjoittaja heti sotien jälkeen, 
kehuu karhukoira sukuja ja niiden periyttä- 
mistä. Hän kertoo yhden uroksen jälke- 
läisistä. ”Toinen näistä pentueista jossa 
on neljä pentua, kolme on palkittu ko- 
keissa”. Toisen pentueen kohdalla ei pu- 
huta kokeista enää mitään. Tutkin syytä 
tähän viimmeksi mainitun pentueen hirvi- 
vapauteen, vaikka isä oli hyvä hirvikoi- 
ra, emän suvun puolelta ei löytynyt mai- 
nintaa koepalkinnosta, enempää kuin 
hirven  kaadoistakaan. Ensin mainitun 
pentueen emä oli suvusta josta löytyi 
useitakin hirven ja karhunhaukkujia. Nä- 
mä ylläolevat lainaukset osoittavat sel- 
västi ne syyt, miksi näitä hätähuutoja 
pitää tehdä. Yksi syy on myöskin se, että 
eri sukulinjat on sekoitettu keskenään. 
Löytyy jopa sellaisia koiria, joiden van- 
hemmat ovat neljää eri sukulinjaa. Näi- 
den koirien jälkeläisiä ei ole näkynyt 
kokeissa, muutamaa poikkeusta lukuun- 
ottamatta. Jos joku vähän haukkuukin, 
niin yhteyden pitoon menee se vähäkin 
innostus mitä riistaan on. Jalostustoimi- 
kunnan tavoitteena onkin saada sukulin- 

— Kun valitaan sukulinjojen, 


jat yhtenäiseksi. Eikä tähän tavoitteeseen 
pääseminen saa tapahtua enenpää, käyt- 
tö kuin ulkomuodonkaan kustannuksella. 
niin käyttö 
kuin ulkomuodollisesti parhaat yksilöt 
sukua jatkamaan. Ja jos käytetään suku- 
linjan ulkopuolista urosta, vaatimuksena 
on, että sen molemmat vanhemmat ovat 
kokeisssa palkittuja koiria, niin päästään 
siihen että näitä hätähuutoja ei kenen- 
kään tarvitse kirjoitella, koirat haukkuvat 
hirveä muutenkin kuin pelosta, ja niiden 
innotus riittää muuhunkin kuin yhteyden 
pitoon. 

Viime vuosina näitä hätähuutoja on 
ollut useinkin Pystykorvassa, ja jotain ne 
ovat ehkä saaneet aikaankin. Viime 
syksyn hirvikokeissa oli ennätysmäärä 
narttuja. Saatiin ensimmäiset, tosin epä- 
viralliset kuningatar kilpailut, tuloksiltaan 
tosin heikot, mutta alkuuun on kuitenkin 
päästy. Kun kuningatar ottelusta saadaan 
kehitettyä yhtä arvokkaat kuin hirvenhau- 
kut-ottelukin on. Kiinnostus näihin ko- 
keisiin lisääntyy, ja tuloksetkin nousee 
huomattavasti. Väitetään että pakotta- 
mailla valitsemaan yksi narttu lohkoltaan 
hirvenhaukut-otteluun, saadaan narttujen 
koekäynnit lisääntymään. Tämä on kyllä 
toiveajattelua. Jokaisen täytyy myöntää 
se että on parempi jos kokeissa on kak- 
sikymmentä narttua, kuin että siellä olisi 
vain nämä pakosta valitut neljä. Lohkoita 
ei pääsisi kuin yksi koira, vaikka tarjolla 
olisi useampikin yrittäjä. Ja onhan nart- 
tujenkin pääsy mahdollinen normaalien 
karsintojen perusteella hirvenhaukut-otte- 
luun. 


Sulo Vikman 


Saman arvoisiako? 


Miksi hirvikoirien haukkukokeista vielä 
monesti annetaan yhtä paljon pisteitä 
täysin eriarvoisista suorituksista. 

Jätettiinkö tarkoituksella tai huomaa- 
matta uusittuihin koesääntöihin sittenkin 
sellainen porsaanreikä, että näin voidaan 
menetellä koesääntöjen puitteissa. 

Esim. Koira, joka on haukkunut hirveä 
10 kp! 10 min. pätkää 5 t. hirvityöskente- 
lyn aikana, väliajat käyttänyt ns. yhtey- 
denpitoon, on saanut yhtäpaljon pisteitä 
kuin toinen koira, joka on samassa ajas- 
sa saanut haukkuajaksi yli 4 t yhtäjak- 
soista haukkua ja tullut pois hirviltä kut- 
susta tai muuten. 

Joku tietenkin ehtii jo tähän väliin 
korostamaan ensimmäisen koiran yhtey- 
denpidon tärkeyttä. Voitaneen kuitenkin 
yksimielisesti todeta, että tuon ensim- 
mäisen koiran yhteydenpidosta on ollut 
niin paljon haittaa, että hirvityöskente- 
lystä ei ole tullut juuri mitään, eikä näin 
katkonainen haukkuminen voi millään 
olla | palkinnon arvoinen, vaikka 100 min. 
yhteenlaskettu haukkuminen sitä edellyt- 
tääkin. Vähintäänkin kahta mieltä ollaan 
myös toisen koiran suorituksesta, mutta 
kukaan ei pystyne väittämään sitä, että 
tämä koira olisi epävarma tehtävässään. 

Yleensä puhutaan paljon koiran yhtey- 
denpidon tärkeydestä käytännön metsäs- 
tyksessä pienillä metsästysalueilla nope- 
asti tulokseen pääsemisen takia. Voidaan 
kysyä jokaiselta, onko hirvijahti nopeus- 
* kilpailua? Eikö meillä ole muka aikaa 
kuuntelemaan kerran syksyssä koiramme 
komeaa hirvihaukkua, jos vaan on sellai- 
nen koira, mikä todella hyvin haukkuu. 

Tälläiset puheet ja väitteet tavallisesti 
osoittautuvat aivan perättömäksi, sitten 
kun näitä mitataan vaikkapa rahalla. 


Jos joutuu jostakin syystä kuka tahan- 
sa luopumaan omistamastaan hyvästä 
hirvenhaukkujasta, kysyy ostaja ensim- 
mäiseksi, mitenkä pitkähaukkuinen on 
koirasi? 

Jos se haukkuu alle tunnin, tavallisesti 
ei kukaan huoli ilmankaan niin tyhyt- 
haukkuista koiraa, jos se taas haukkuu 
tunnin ja vähän päälle, epäillään siinäkin 
olevan omistajan tiedosssa jotakin mä- 
tää, koska se ei hauku pitempään, eikä 
tahdo kaupasta tulla mitään. Mutta 
sitten, jos taataan koiralle niitä viiden 
tunnin haukkuja, ei kukaan moiti täl- 
läistä hirvikoiraa, ei edes pienemmän- 
kään metsästysalueen haltija ja kau- 
pat tavallisesti saadaan, jos hinnasta 
sovitaan. Nämä tosiasiat voi käy- 
tännössä jokainen testata ja varmistautua 
henkilökohtaisesti siitä, minkälaisen hir- 
vikoiran yleensä käytännön metsästäjä 
haluaa, tarjoamalla varman ja epävarman 
koiran myyntiin. 

Kun vertaamme alussa esitettyjen koi- 
rien suorituksia toisiinsa, tuskin kukaan 
koiramies voi olla muuta mieltä kuin, että 
ne kuuluvat täysin eri luokkiin, vaikka niille 
olisikin erehdytty antamaan jopa samat 
pisteet. Muuten tämä ei tietenkään ole 
mahdollista kuin eri kokeissa ja luulta- 
vasti vielä eri koirille. 

Näin ei saisi tapahtua, koska arvostelu 
perustuu samojen koesääntöjen sovelta- 
miseen, mutta miksi sittenkin tällaista 
näkee seuraamalla viime vuoden toimin- 
takertomuksia k.o. eriarvoisista suorituk- 
sista. 

Kun aikoinaan esitin koesääntöjä uu- 
sittaessa koiran kunnon, innon ja riista- 
vietin mittausperustaksi voittajaluokan | 
palkintoon 1,5 t hirvihaukkua katkea- 

mattoman hirvityöskentelyn yhteydessä 
ja tämän lisäksi käyttövalion arvon päte- 
vyyden saamiseksi kerran 3 t haukkua 
katkeamattoman hirvityöskentelyn yhtey- 
dessä, esitystäni ei millään hyväksytty. 


Vastustajat pitivät täysin mahdottoma- 
na saavutuksena em. vaatimuksia ja mik- 
sipäs ei niin olekin epävarmoilla ja huo- 
noilla hirvikoirilla., mutta kyllä varma 
koira aina esittämäni vaatimukset täyttää 
normaaliolosuhteissa. Tuntuisi 30—40 
v-työ jopa mielettömältä, varsinkin, kun 
meillä on harrastajina jatkuvasti kym- 
meniä tuhansia henkilöitä ja monta hirvi- 
koirarotua, ellemme käyttövalionarvoista 
koiraa ole saaneet sellaiseksi jalostettua, 


että se varmasti saavutustensa ja hauk- - 


kutaitonsa perusteella eroaa selvästi ta- 
vallisesta haukkujasta. 


Vertaammepa mitä muuta eläinlajia ta- 
hansa, kyllä valiot erottuvat tavallisesta 
eläimestä saavutustensa perusteella. 
Näin pitäisi olla koirillakin. Käyttövalio- 
hirvikoiran tulisi erottua tavallisesta hir- 
venhaukkujasta siten, että se löytää hir- 
vet riittävän kaukana ryhmän osallistu- 
matta mitenkään niiden etsintään ja 
haukkumallaan viihdyttää hirveä tuntikau- 
sia karkoittamatta niitä ja turvaantumatta 
isäntänsä avustukseen hirvityöskentelyn 
aikana sekä muutenkin tekee koko työn 
loppuun saakka valmiiksi kehoituksitta, 
jota on helppo seurata ja arvostella. 


Koesäännöissä olevia virhepisteitä so- 
veltamalla lyhythaukkuisten koirien osal- 
ta voimme kyllä päästä aivan samaan 
lopputulokseen, mutta koesäännöt anta- 
vat aivan liian paljon mahdollisuutta 
tulkinnalle, eikä kaikkien koirien osalta 
voida mitenkään saada arvostelua niin 
yhdenmukaiseksi kuin aikamitalla. Esim. 
aiemmin mainittu pätkähaukkuja 9x10 
min pätkää on 90 min. ja VL | p. Vastaa- 
vasti kun koira on haukkunut 85 min. 
jostakin syystä hirvi karkaa ja koira 
seuraa useita tunteja, saamatta kuiten- 
kaan pysähtymään, ei saa kuin VL IHI p 
vaikka suoritus ja koira hirvikoirana on 

monta kertaa parempi kuin edellinen, 
mutta pisteissä tulee täysin päinvastai- 
nen kuvaus. Tuskin kukaan voisi ostaa 
samalla hinnalla tuota | p koiraa kuin Il 
p. koira, erot ovat niin suuret. Emme voi 
mitenkään päästä tasavertaiseen arvoste- 
luun, ellei em. epäkohtia aleta korjaa- 
maan. 

Tulkinnalle on jätettävä mahdollisim- 
man vähän vaihtoehtoja tärkeimpien omi- 
naisuuksien mittaustavassa. Sen voi taa- 
ta ainoastaan haukkuaika yhtäjaksoisen 
hirvityöskentelyn- aikana, eikä pienissä 
pätkissä keräilemällä, koska sellaiset 
haukut voi saada aikaan täysin ansioit- 
tomalla koiralla edullisissa olosuhteissa, 
kuten on tapahtunutkin. Ei tällainen hir- 
vikoira voine olla kenenkään mielestä 
varma, oma-aloitteinen ja luotettava teh- 
tävässään eikä ko. tapaisilla suorituksilla 
| palkinnon arvoinen. 

Tarvetta varmasta ja sitkeästä hirven- 
haukkujasta on millä mitalla tahansa. 
Suuntaamalla koepisteet näiden koirien 
ansioita vastaaviksi, saamme jalostuksen 
ohjattua niille raiteille, että mahdollisim- 
man moni tulisi saamaan kauan toivo- 
mansa varman hirvenhaukkujan, kenties 
kymmenien vuosien odotuksen jälkeen. 

Koska hirvenmetsästys meillä on met- 
sästyksen — kuningaslaji, — vaadittakoon 


myöskin käyttövalion arvoisiita koirilta 
kuninkaallisen varmoja oma-aloitteisia ja 
itsenäisiä hirvihaukkuja. 


E. Peiponen 


Kolme lapinkoiraharrastajaa Talvipäivien näyt- 
telyä seuraamassa. 


Vancouver B. C. Canada 14/2 -78 


Kirje Kanadasta 


Ei ole tullut vuosiin kirjoitettua Teille 
pystykorvista, enempää kuin muistakaan 
asioista. Ensiksi siis pikinokat. Kruunu- 
pään Visa ja 'Aljo Tuttu ovat edelleen taka- 
pihamme kaunistuksina ja talonvahteina. 
Koska Kanadan Kennei Club ei ota kirjoi- 
hin pentuja joiden emo on yli 8 vuotta van- 
ha, emme ole ottaneet niiltä pentuja sitten 
vuoden 1975 kesän. Tuttu on laiskaantunut 
ja lihonut, mutta Visa pitää linjansa kun- 
nossa vähemmällä syömisellä ja vilkkaalla 
luonteellaan. Mitään ei varmasti pääse ta- 
pahtumaan lähinaapuristossa, ettei se sitä 
huomaisi ja useimmiten sillä on myös 
sana sanottavana tapahtumiin. Ei se silti 
ole lähellekään niin paha haukkuja kuin 
monet naapuriston rakit. Se myös uskoo 
lopettaa kun sitä kieltää. 

Kaikkiaan saimme Tutulta 18 elävää pen- 
tua ja sen tyttäreltä Liisalta 4. Valitetta- 
vasti pennuilla on ollut huonoa onnea. Nii- 
tä on kuollut autojen ja junain alle, yhden 
tappoi susi, yksi myrkytettiin jne. Tietä- 
mäni mukaan niitä on nykyisin hengissä 
13—15 kappaletta. Koska sain rodun hy- 
väksytyksi Kanadan Kennel Klubiin, olisi 
kaikki pennut voinut rekisteröidä. Koska 
olin ne kaikki kuitenkin myynyt ennen kun 
rotu hyväksyttiin rekisteriin, täytyi minun 
saada uusilta omistajilta koirain nenänjäl- 
jet. Ainoastaan neljä lähetti ne minulle ja 
- ne tulivat rekisteriin. Nyt niistä on enää 
kaksi jäljellä. Eräs Norjan Hirvikoiraa (nimi 
suomennettu sanallisesti englannista) kas- 
vattava kennel preerioilla on ottanut myös 
Suomenpystykorvan kasvatettavakseen. 
Heidän koiransa ovat alkuperältään Eng- 
lannista. Mikäli haluatte kennelin osoit- 
teen, voin sen hankkia. 

Toisena asiana minulla on Suomessa 
käytetyt hirviheijastimet. Näistä minulle 
kertoi Kauhajokinen sukulaispoikani. Hän 
lupasi myös hankkia minulle jotain käytän- 


Ray Rinta takapihallaan. Hirvensarvia omivat 
myös Aljo Tuttu ja Kruunupään Visa. (kuva I 
Rinta) 


nön tietoutta niistä. Valitettavasti näin ei 
ole tapahtunut. Meillä toimii täällä hyvin 
vilkkaasti suomalainen metsästys- ja kalas- 
tuskerho isomman kantaseuran alaosas- 
tona. Koska hirvi- ja peuravaara on täällä 
maanteiliä aivan yhtä yleinen kuin siellä 
Suomessakin, olisi hyvin tarpeellista aut- 
taa asiaa jollain tavoin, mikäli siihen on 
mahdollisuuksia. Olisimme kiitollisia jos 
joku elin sieltä Suomesta voisi antaa meil- 
le jotain tietoutta asiasta. Toimittaisimme 
ne sitten edelleen hallituksen vastaavien 
toimistojen tietoon ja täälläkin ehkä voi- 
taisiin tehdä jotain, ettei eläimiä jäisi niin 
paljon autojen ruhjottaviksi. 

Vancouverilainen Väinö Niemelä kolmien suurimpien hirvensarvien kanssa. (kuva R. Rinta.) 


Sitten kolmas asia: Mukana seuraavista 
kuvista näette täkäläisten hirvensarvien 
kokoa ja mallia. Väinö Niemelä on asunut 
British Columbiassa 25 vuotta ja jokaista 
"vuotta kohti on myös kaatunut hirvi. Nuo- 
remmat hirvet ovat tietenkin parempaa 
syötävää, mutta joskus tekee mieli ampua 
”sarviakin”. Kolmet komeimmat sarvet hän 
toi nähtäviksi Metsästys- ja kalastusker- 
homme vuosijuhlaan. Jututin Niemelää 
hetken vuosijuhlassa ja sain häneltä seu- 
raavia tietoja: Hän on syntyisin Paavolan 
pitäjästä n. 60 km etelään Oulusta. Kana- 
daan tuliessaan hän tutustui heti metsäs- 
tyksestä ja kalastuksesta innostuneeseen 
Osmo Juusoon ja hänen myötävaikutuk- 
sellaan hän myöhemmätkin metsästysrei- 
sut tullut tehtyä. Mikäli nykyisin etsii isoja 
sarvia (ja paljon jauhelihaa) täytyy mennä 
entistä kauemmaksi pohjoiseen ja entistä 
kauemmaksi metsiin. Niinpä Niemeläkin 
ajaa syksyisin täältä Vancouverista n. 1200 
kilometriä pohjoiseen Dawson Creek nimi- 

seen pikkukaupunkiin. Täällä hän tapaa ny- 
kyisin paikkakunnalla asuvan Osmo Juuson 
ja erään Kitimatista tulevan erämiehen. 
Netipyörävetoisilla ajoneuvoillaan he jatka- 
vat matkaa vielä neljättäsataa kilometriä 
eteenpäin. Huonommilla ajoneuvoilla ei 
noita metsätyöteitä voikaan kulkea. Sieltä 
sitten löytyy niitä isosarvisiakin. Nuorem- 
pia ja pienisarvisempia hirviä löytyy kyllä 
paljon lähempääkin. Halusin laittaa noita 
matkoja metsästyskohteisiin siinä mieles- 
sä, etteivät ne hirvet täällä ihan takapihalla 
kulje kuten nykyisin siellä Suomessa. 
Lopulta asiaan minkä johdosta aloin kir- 
joittaa. Teillä siellä Suomessa on hirven- 
haukkukilpailuja ja muita sellaisia. Olen jo 
pitemmän aikaa miettinyt jonkunlaisen pal- 
kinnon lähettämistä sinne. Kun nyt sitten 
näin noita komeita hirvensarvia, joita Väinö 
Niemelä oli tuonut nähtäväksi, menin hä- 
neltä kysymään mahdollisuutta ostaa niis- 
tä jotkut lähetettäväksi sinne Suomeen. 
Kuultuaan asiani, lupasi Niemelä kuitenkin 


lahjoittaa tarkoitukseen mahtavimmat sar- 
vet, tuumien, että "saanhan minä niitä li- 
sää sieltä pohjoisesta”. En tiedä onko teil- 
lä siellä Suomessa minkäänlaista kiinnos- 
tusta tällaiseen lahjoitukseen. Pistän tähän 
kuitenkin sarvien leveyden, mikä on 1,41 
m. Muut mitat sarvien koosta kertoo par- 
haiten oheisena seuraava kuva, missä 
ampuja on mukana. Toisessa kuvassa on 
Niemelä kolmien suurimpien sarviensa 
kanssa. Kolmas kuva on omalta takapihal- 
tamme. Nuo pystykorviemme ihailun koh- 
teena olevat sarvet ovat vain 1,17 m le- 
veät. Takanani näkyvä puu on muuten 
mammuttipetäjä, mikä puumäärältään kas- 
vaa maailman suurimmaksi puuksi. En tar- 
koita meillä, vaan Sierra Nevada vuoristos- 
sa Kaliforniassa. 

Mikäli siis haluatte ja teillä on mahdol- 
lisuus käyttää noita sarvia siellä johonkin 
palkintotarkoitukseen, voin pakata ne ja 
lähettää sinne synnyinmaahan. Samassa 
kaupassa voisivat tulla nuo minunkin omis- 
tamani sarvet. 

Parhain terveisin täältä Tyynenmeren 
rannalta, missä ensimmäiset kevätkukat 
kukkivat ja ruusut.ovat hiirenkorvalla. Mel- 
kein koko Pohjois-Amerikkaa koetelleet 
pakkaset, lumimyrskyt ja tuivat ovat kier- 
täneet Vancouverin koko talven ja meillä 
on ollut mitä parhaimmat ilmat täkäläisen 
mittapuun mukaan. 

Ystävyydellä 

Ray Rinta 
1542 E. 26th. Ave. 
Vancouver B. C. 
Canada 

VS5N 2V9 

J. K. 

Mikäli haluatte käyttää ylläolevaa kirjoi- 
tusta tai kuvia lehteen, saatte sen vapaasti 
tehdä. Olisi kuitenkin kivaa nähdä tällainen 


mahdollinen lehti. 
R.R. 


Vielä kerran lisää: 

Löysin kirjasta Kadanhirven maailman- 
ennätyssarvien koon. Ne ovat 1,99 metriä 
leveät ja hirvi on ammuttu Yukonissa. Suu- 


rin todistettavasti ammuttu hirviuros on 
ollut 2,3 metriä korkea ja arvioitu paino 
yli 800 kiloa. Virallisesti mittaamattomia 
hirviä on ilmoitettu jopa 2,6 metriä kor- 


keiksi ja 1100 kilon painoisiksi. 
R.R. 


Alla näette taulukon British Columbia 
seitsemästä metsästyspiiristä ja montako 
erilaista riistaeläintä täällä yksi henkilö 
saa vuodessa ampua. Luettelo on tältä 
metsästyskaudelta. Mikäli vaimo on halu- 
kas lähtemään metsälle mukaan, saa hän 
lunastaa samat kaatoluvat kuin mieskin. 
Koska jokainen metsästyspiiri on vielä 


— jaettu 14 pienempään alueeseen, ei tau- 


lukko ole aivan pikkutarkka. 


Piiri Ti 2248). 5. OmaT 
Hirvi S» 511 9 
Wapiti nA asi 
Cariboo 1.1 Sn VARA 
Peura ba 2.4 13 41WWN 
Väoripukki" 45. % 391. osti 
Vuorilammas a 1 X An 
Harmaakarhu 1 1 Aw a "15 
Mustakarhu 2 2 2- 2 12 2 1-2 
Susi 13-00 a. ailaiö. and LWS 
Puuma 1-2 25 12 1 2 

lives 1 k 
Villikissa 57 0515 5 

Kojootti Kaikilla alueilla niin monta kun saa 
Kettu 1- 

Pesukarhu — Kaikilla ai. 20 — niin monta kun saa 


Haisunäätä —Kaikilla al. 20 — niin monta kun saa 
Ahma illan KANI 1941 


Viiva — tarkoittaa, että saa ampua rajattoman määrän. 


Lintuluettelo kävisi liian pitkäksi. 

Yhden alueen 1-10 peurainkaato johtuu 
siitä, että niitä on tuhottomasti mutta pie- 
niä. Paikka on Gueen Charlotte saari ja 
siellä ei ole kissapetoja peurakantaa verot- 
tamassa. 

Veijo Miettinen 


Terveisiä Pohjois-Savosta 


Pohjois-Savon vaisuhko hirvikoira-aika 
on viimeinkin jäämässä taakse ja hirven- 
haukkujat ovat nousemassa niille kuulu- 
vaan arvoonsa. Maakuntamme hirvikoira- 
työ on tosin vielä melko harvalukuisten 
kennelyhdistysten huolena, mutta nämä 
ovatkin ottaneet asian todella omakseen. 

Eräs kennelpiirimme tarmokkaimmmin 
hirvikoiratyön hyväksi —työskentelevistä 
yhdistyksistä on Pohjois-Soisalon Met- 
sästysseura, jonka jäsenkunta ehtii val- 
taisan riistanhoito- ja kilpailutoiminnan 
oheila keskittyä myös kenneltyöhön. 

Seuramme jäsenten innostuneisuutta 
hirvikoiratyöhön kuvaa syksyn -77 hirven- 
haukun — piirinmestaruuskoe. Koiramme 
ovat vielä melko nuoria ja niin ollen 
emme saaneet niitä vielä piirinkokeeseen 
mukaan, mutta kahdeksan seuramme 
jäsentä osallistui tuomaritehtäviin. 

Pohjois-Soisalon Metsästysseuran hir- 
vijaosto onkin melko hyvin valveutunutta 
hirvikoira-asioissa, ajomiehiä ei siellä 
tarvita. Meillä on yksi ylituomari ja vain 
kolmelta hirvenmetsästäjältä puuttui v. 
-77 tuomarikortti, mutta tulevana syksynä 
tuokin puute ilmeisesti korjaantuu. 

Tulevan syksyn suunnitelmiin kuuluu 
myöskin jäsentenvälinen haukkukisa, jo- 
hon osallistunee ainakin viisi hirvikoiraa. 

Hirvikoiriemme sukua olemme pyrki- 
neet uudistamaan ja niinpä viime kevää- 
nä Jerin poika Kaakkois-Suomesta löysi 
tiensä Savoon. Nuori herra Riku osoitti- 
kin olevansa sukunsa väärti, pysäytellen 
hirviä jo alle puoli vuotiaana. 

Hirvikoira harrastuksemme on vielä 
verrattain nuorta ja innostuksen asiaan 
olemme saaneet naapuriseuramme mie- 
hiltä, jossa vaikuttaa kaksi kovaa pysty- 

korva miestä. Puutosmäen kyläilä pelto- 
aukeaman eri laidoilla asustavat Pentti 
Miettinen ja Erkki Reinikainen. 

Pentti Miettinen on erikoistunut Suo- 
menpystykorviin, joiden kasvattajana hän 
on saanut mainetta näyttelykehissä, kuin 
myös haukkukokeissa. 

Mustan koiran mies on taasen Efkki 
Reinikainen henkeen ja vereen. Karja- 
lankarhukoira on kaunistanut Heinäjoen 
pihapiiriä jo vuodesta 1960 lähtien. Hän 
on karhukoiran kasvattaja ja puolesta 
puhuja. Tällä kertaa haukkuu €Erkillä 
kaksi mustaa koiraa, toinen oma kasvatti 
ja toinen kuniinkaan sukua, viime suvena 
keskisuomesta hankittu narttu. 

Kennelpiirimme alueella on toki muita- . 
kin hirvikoiria, edellä kerrottujen lisäksi, 
lähes kaikki vielä verrattain nuoria. 


Tästäkin huolimatta olemme vielä hirvi- 
koiratyön suhteen lähes lapsenkengissä, 
mutta me tulemme vielä. 


Vain vajaat kaksi viikkoa ehti kulua 
siitä kun Sinä Matti seisoit järjestömme 
vuosikokouksessa Mikkelissä miiden an- 
sioituneiden pystykorvamiesten rivistös- 
sä, joiden rintaan kiinnitettiin kultainen 
ansiomerkki tunnustukseksi harrastuk- 
semme eteen tekemästäsi suuriarvoisesta 
työstä. Tieto siirtymisestäsi ajasta ikui- 
suuteen tuli meille pystykorvaharrastuk- 
sen parissa puuhaileville ystävillesi kovin 
yllätyksellisenä — olimmehan todella 


vain muutamia päiviä aiemmin keskustel- 
leet kanssasi mieliharrastuksestamme ja 
sen tulevaisuudennäkymistä terveinä ja 
toimintatarmoisina. 

Yhteisen harrastuksemme parissa viet- 
tämiemme vuosien aikana tulimme tun- 


Syystalvinen erämiehen yötuli Julman selkosessa. (kuva K. Piirola) 


laisten pystykorvaharrastajien 


Matti Närhi 


temaan sinut Matti rehtiin, tinkimättö- 
mään ja rakentavaan toimintaan pyrkivä- 
nä pystykorvaharrastuksen eteenpäinvie- 
jänä, jolla oli kyky arvostaa harrastus- 
kenttämme kaikkia osatekijöitä ja tajuta, 
että niistä yhdessä syntyy toimiva koko- 
naisuus. 

Olet Matti pois joukostamme nyt ja 
tulevien syksyjen koetoiminnasta, mutta 
Sinun ehdoton ja rehti muistosi valitsija 
miehenä, yli- ja ryhmätuomarina, kennel- 
aktiivina ja ennenkaikkea Hyvänä Ystävä- 
nä tulee säilymään meidän keskisuoma- 
ja koko 
pystykorvaväen mielessä. 


Eero Häkkinen 

Metsohaukkuja ja tervastulia 


Erkki Tuominen 
Kustantaja Otava 


”On suurenmoinen hetki, kun saa kat- 
sella taivaisen kelon oksalla istuvan van- 
han metson vihreältä välkkyvää rintaa 
pystykorvan 
puun alla.” 


vimmatusti haukkuessa 


Erkki Tuominen, erästäjä, pystykorva- 
mies, sujuvan kynän ja sanarikkaan il- 
maisukyvyn sekä luontoa herkästi havan- 
noivan katseen omaavag pystykorvaväen 
ikiomakirjailija on Otavan julkaisemana 
saattanut markkinoille viimeisimmän kir- 
jansa ”Metsonhaukkuja ja tervastulia.” 
Ensimmäisessä osassaan Erkki Tuomi- 
nen kuvailee eräkokemuksiaan kolmessa- 
toista metsästystarinassaan, aina han- 
hestuksen vaikeudesta alkaen — hirvijah- 
din hienouksiin saakka. Kirjoittaja antaa 
sanaisen kynänsä piirtää tarinaa aidon- 
herkästi, niin herkästi että lukija tuntee 
lukiessaan aistivansa tervastulien kirpeän 
tuoksun ja pystykorvan riemusta helise- 
vän haukun lintupuun alla. 

”Siinä on nyt silmissä se näky, josta 
niin monesti ole haaveillut. Taivainen 
honka, sen oksalla metso, alla punainen 
pystykorva haukkumassa.” 

Kirjan toisessa osassa ”Muodonvaih- 
dos” otsikon alla Erkki Tuominen tuntee 
aitoa huolta maiseman muuttuvaisuudes- 
ta, joka vie mennessään sellaista joka ei 
ehkä enää palaa. Käsitellen tätäkin ai- 
hetta varovaisen asiallisesti ja keventäen 
aihetta terveellä erämiehen huumorilla. 

Kirjan runsas kuvitus on pääosiltaan 
myös Erkki Tuomisen eräretkiltään ku- 
vaamia, jotka ovat hyviä ja hauskoja sekä 
huolella valittuja, osaavan kameran käyt- 
täjän käsialaa. 

Suosittelen jokaisen pystykorvaharras- 
tajan sekä kaikkien muittenkin luonnosta 
kiinnostuneitten luettavaksi. 

Sivuja 171. 


majo 


LUKIJOILIE 


Karsintaa lapinkoiran jalostukseen 


Rotumerkkien mukaan tapinkoiran ja 
lapinporokoiran värit ovat musta, rus- 
keanharmain ja valkoisin merkein sekä 
parkinväri. Nyt kuitenkin Marri Vainio kir- 
joituksessaan Pystykorvassa 1/78 Valkoi- 
set lapinkoirat yrittää muuttaa väriskaa- 
laa käsittämään kaikki koiraroduissa 
esiintyvät värit. 

Valkokirjavuutta esiintyy enimmäkseen 
silloin kun vanhemmat ovat ns. ensim- 
mäisenpolven rotuun hyväksyttyjä yksi- 
löitä. On todennäköistä että em. koirien 
lähisuvuissa on joitakin muunkin rotuisia 
koiria. Nyt kysyn, mikä on kasvattajan 
vastuu ja missä on karsinta? Käyttämällä 
tarkoituksenmukaista karsintaa pentueis- 
sa, pääsemme toivottuihin tuloksiin la- 
pinkoiran jalostuksessa. 


Ulkomuototuomareiden =pitää katsoa 
ennenkuin katua. Tarkoitan ja toivon 
lähinnä sitä, että ulkomuototuomarit ky- 
kenisivät näkemään arvosteltaviksi tuota- 
vissa koirissa aidon luonteen ja raken- 
teen. Koirissa joiden väri on jyrkästi 
poikkeava rodun enemmistöstä on havait- 
tavissa vivahteita myöskin rakenteessa 
vieraisiin koirarotuihin. Erikoisesti tulee 
kiinnittää huomiota lapinkoiran ja lapin- 
porokoiran luonteeseen. Perusominai- 
suuksiin kuuluu, että se reakoi herkästi, 
kun sitä puhuttelee se vastaa koko ”kro- 
paliaan” ja tämä paljastaa luonteen 
aitouden. Lapinkoira ja lapinporokoira ei 
ole luonteeltaan juro, vaan veikeän 
iloinen ja tykötekevä. 

Matti Kuivila 


ad i e % 


Lapinkoirat menestyivät Messukeskuksessa 26.2.78. Peski-kennelin esittämä kasvattajaluokka tuli 
toiseksi kaikkien kasvatttajaluokkien välisessä loppukilpailussa. Tuomarina oli Elina Lehtinen. 
Ryhmän koirat olivat kaikki eri pentueista ja neljän eri uroksen jälkeläisiä. Pystykorvakehässä ryh- 
mä sai 5 p. Koirat vasemmalta: SF MVA Peski Nuovvi, SF MVA P. Kunto, SF MVA P. Hillevi, 
KANS&POHJ MVA P. Nästi ja P. Nuppu (al 1, vi 1) 

Valioesittely 


SF KVA KIANNAN UKKO SF-8245/71 
i SF MVA Reipas Jami SF-11574/65 
e Unu SF-1913/69 

Kasvattaja Tuomo Piirola, Kuusamo 


Opinnot. 


Peruskoulu: 
Pari syksyä Ölkyn palstalla Kuusa- 
mossa. Ensimmäinen mustan teeren 
puhuttelu 6 kk 3 päivän ikäisenä. 
Ampumatilaisuus (lintu reppuun) 


Yläaste 
Pari syksyä Oulangassa. Useimpia 
tarkkoja merkintöjä. 
Kertausharjoitukset ja linnunpuhuttelun 
hienoudet: 


Kolme syksyä Posion uljailla vaara- 
mailla. 

Kuusitoista yötä yhteen painoon tulilla, kun tämä yhteiskuva tuli otettua Posion koilliskulmilla. 


Jokunen kilpailusuoritus: 


Etelän tohkon valinnat v. -76 Mynä- 
mäki, ensimmäinen sija VOI 1, 76 
pist. 

Haukut Kruunupyyssä: 
VOI 1, 76 p. (paras uros) 
Maaottelu Suomi—Ruotsi Valkeala 
-76 viides sija VOI 3, 58 pist. (Suo- 
men koirista toinen) 

Haukut Kalajoella: toinen sija VOI 1, 
77 pist. (paras uros) Etelän ensim- 
mäinen lohkovoitto kautta aikojen, 
narttu Seri, om. Römpän Äijä, 
Porvoo ja Kiannan Ukko 158 pist. 


neljäs sija, 


Kehäkuulumiset: 


Heikki Sarparanta asialliseen tapaan 
AVO 1, VOI 1 


Kiannan Ukon omistaja 7 viikkoisesta 
Risto Piirola, Salo 


SF MVA MARU SF-27064U/73 


Maru polveutuu Tanskan Jussin SF 
K&MVA narttu Ritasta ja SF K&MVA 
Retusta. 

Maru osallistui ensimmäiseen näytte- 
lyynsä 23.2.75 Savitaipaleella juuri ylitet- 
tyään avoimeen luokkaan vaaditun ikä- 
rajan. Sieltä kuuluu Heikki Sarparannan 
arvostelu seuraavasti: 

Hyvätyyppinen, —keskikokoa — hieman 
suurempi, kevyt ja jäntevä. Hyvä ilmeikäs 
pää. Rakenne kokonaisuudessaan hyvä, 
joskin lihaksisto saisi olla vankempaa. 
Turkki ja väritys hyvät.” AVO 1, VOI 1, 
SERT, ROP ja näyttelyn kaunein. Savitai- 
paleen näyttelyn narttujen voittajaluokan 
kehässä oli 15 koiraa. 

Seuraavan syksyn neljästä loppuunkäy- 
dystä kokeesta Maru sai lintuköyhiltä 
lohkoilta kolme AVO 3 ja yhden AVO 2. 
Talvella -76 Maru osallistui 4 näyttelyyn 
ja palkittiin seuraavasti: CACIB 3 kertaa, 
SERT 2 kertaa, SA 2 kertaa ja ROP 2 
kertaa. 


Esko Salkonen arvosteli Marun Tampe- 
reella 24.4.76 seuraavasti: ”Keskikokoa 
suurempi. Tyyppi erinomainen. Hyvä 
pää, vahva runko ja raajat. Hännän kaari 
oikea ja kaunis. Punaruskea, oikealaatui- 
nen erinomainen turkki. Luonne varauk- 
seton. Liikunta hyvä.” 

Syksy -76 kului Marulta pentueen 
merkeissä. Syksyllä -77 osallistuimme 
Savitaipaleen ja Valkealan myöhäiskokei- 
siin. Valkealassa Maru palkittiin avoimen 
luokan parhaana AVO kakkosella ja sai 
täten muotovalion arvoon tarvittavat suo- 
ritukset kasaan. 

Tätä kirjoittaessa odotellaan Marun ja 
Raikon Pojan toisen pentueen syntymää. 
Edellisestä pentueesta ehti kotona oleva 
Likka saada NUO ykkösen näyttelyssä ja 
AVO kolmosen kokeissa, joten tärkeäm- 
pänä tavoitteena pidetty riistaverisyys 
tuntuu periytyvän. 

Suur-Kotkan Juurikorven kylässä 7.3. 
1978 Marun omistaja Erkki Santapukki. 

SF MVA PESKI CEEPUNHUTSI SF- 
5532A/73 : 

Isä: Velho Huli 4759/69 

Emä: SF MVA Ceepu 2346H/73 

Kasv. Marri Vainio, Evitskog 

Om. Minna-Riitta Elo, Helsinki 
Helsinki 12.11.1977 


Kiiltomusta, läheskeskikokoa, rodun 

kuva hyvä. Saisi olla hieman neliömäi- 
sempi. Vankkaluustoiset raajat, mutta 
asento hieman ahdas edestä. Hyvän 
laatuinen, riittävän alas kattava turkki. 
Keskipitkä, selälle kaartuva häntä. Riittä- 
vän järeäpiirteinen pää. AVO 1, VOI 1, 
SERT, VACA, ROP 3, SF MVA, Juho 
Perttola. 


Tässä kuvassa paistattelee päivää SF 
MVA, V-67 RAIKON JERMU yhdessä 
kasvikummaninsa pienen munsterinsei- 
sojatytön kanssa. Jermu ehdittiin palkita 
myös siitosluokan ykkösellä ennen tapa- 
turmaista kuolemaansa v. -69. Jermun 
kohtaloksi koitui sen rohkea ja peräänan- 
tamaton luonne sekä kotipihalla syntynyt 
tappelu hirvikoiran kanssa. Jermu lepää 
tässä lähellä viimeisen haukkupuunsa 
alla. Hautapaikan hiekkaan on hirvi pai- 
nanut jälkensä. Siinä on metso rypenyt 
ja jättänyt kiekuraisen käyntikorttinsa. 
Joka syksy ilmestyy myös sinne entisen 
isännän Erkki Santapukin jälki. 


Urosten vaihdosta on kysymys. Tuomo Piirola on pistänyt tapaamaan napapiirin paremmalle 
puolelle kolleegaansa Matti Kuivilaa. 


WiVivi 


Spn Kero, om. Anse Aho, Kuusamo, VOI 1, 86 
pist. 16.10.77 Kuusamossa. (kuvat Juhani 
Tuovila) 

Pohjanpystykorvien ROP kehä Kuusamossa 14.8.77. Koirat vasemmalta u Kiannan Halli, om. 
Mauri Mannila, Kuusamo, u Kiannan Panu, om. Martti Sova, Liikkasenvaara, n Kiannan Rita, 
om. Juhani Puurunen, Ranua. (kuva J. Tuovila) 


Parkinvärinen lapinkoirauros Halli, kasvattaja 
Tuomas Näkkäläjärvi, Enontekiön Hetasta. 
Halli on toiminut kuusi vuotta käytännön poro- 
paimenena. Tulos Kuusamon näyttelystä 
14.8.77 ROP ja SERT. Hallin nykyinen 
omistaja Matti Kuivila, Sodankylä. (kuva J. 
Tuovila) 

Matti Kuivilan musta lapinporokoiranarttu 
Musti. Kasvattaja Maarit Länsman, Inarin 
Lismasta. (kuva J. Tuovild). 


JOTI 


LINNUNMETSÄSTYSKOKEIDEN YLITUOMARIEN 
JATKOKOULUTUSTILAISUUS SEINÄJOELLA, 
HOTELLI SORSANPESÄSSÄ, — 

LAUANTAINA 27.5.1978 KLO 10.00—16.00 


Toivotaan, että kaikki ne ylituomarit jotka eivät ole voineet osallistua jo 
järjestettyihin koulutustilaisuuksiin saapuisivat Seinäjoelle. Myös palkinto- 
tuomarit ovat tervetulleita. I 

Mikäli jollakin ylituomarilla ei ole ollut tilaisuutta osallistua kevään koulu- 
tukseen, voidaan hänelle järjestää lohko tai piirikouluttajan johdolla erikois- 
koulutus. Erikoiskoulutuksesta on sovittava ennakkoon Erkki Uutela puh. 
951—71173 tai Risto Tuomainen puh. 90—8014928 kanssa. 


& 


MYYDÄÄN 


Lapinkoiran pentu, uros 

Synt. 3.3.78 

ISÄ: Kautokeinon lapinkoirakatsel- 
* muksen 1977 voittaja 

EMÄ: SF MVA Peski Ceepun-Happo 


PESKI KENNEL + Marri Vainio, 
puh. 90-263478 

Turisee 


» ARKI 
Ei ole tässä tullut turistuakaan pitkille ajoille. Johtuneeko 
tuo tuosta uudesta tupakkalaista vai television ohjelmasta 
"Irti tupakasta". Yritellään kuitenkin. On kuulemma joku jo 
kaipaillut. No, uskoisiko tuota? Suurimmalta osalta tuo kir- 
joittamisen vähyys lienee seuraavaa, Puheenjohtaja ( joka muutan 
on varsin mukava mies) kyseli kerran palstallaan syitä jäse- 
nistön vaitioloon kirjoitusten suhteen ja ei ollut varma joh- 
*tuneeko tuo haluttomuudesta vai avuttomuudesta. Meikämiehelle 
se lienee saamattomuutta ja kun siihen lisää vielä avuttomuu- 
den - niin ei ihme ettei kirjoitettua tekstiä tule eikä ole, 
Lieneekö samat vaivat toisillakin, koska puheenjohtajan kir jal- 
linen vetoomuskaan, ei vielä ainakaa, ole tuottanut tulosta. 
Kirjoituksista on pulaa ja valkenemista ei näy sen enempää kuin 
talouslamassakaan, Tietysti meillä on leipätyömme ja ehkä muu- 
takin harrastetta kuin tämä pystykorvaisuus jotka sitovat ai- 
kaamme, mutta uskon varsin monella meistä olevan sellaisen har- 
rasteen josta on melko helppo siirtää aikaa pystykorvaisuuteen. 
On nimittäin "telkkari", jonka äärestä muutama tunti helposti 
kirjoittamiseen lohkeaa. Siitä vaan palkintotuomarit - kynä 
käteen, älkää antako puheenjohtajan vetoomuksen valua hiekkaan, 
Talvipäivät Mikkelissä vietettiin leppoisaan, totuttuun tapaan, 
Dlen joskus pohtinut, mikä saa tosiaan jäsenistömme saapumaan 
niin sankoin joukoin Talvipäiville, Yksinomaisena. syynä ei liene 
pelkästään vuosikokous - joka kuitenkin lienee tärkein --vaan 
sen lisäksi tapaamme toisiamme, ympäri Suomea olevia ystäviämme 
joita tämä harrastus on itsekullekin tuonut vuosien saatossa ja 
joita me muutoin harvoin tapaamme. Dn hauskaa vaihtaa kuulumiset 
ja koukistaa hiukan kättä pitkästä aikaa, Aate yhdistää! Niistä 
on tullut meille monille tapa, joita ilman puuttuisi vuodesta 
jotain. Vuosikokous meni rakentavasti ja miellyttävästi ja on 
siitä tarkka selonteko toisaalla tässä lehdessä, joten ei siitä 

sen enempää. Muistakaamme vain ne kdäikki ponnekkaat päätökset 
mielessämme sekä pitäkäämme korvat terhakasti pystyssä. 
Näyttely oli kasannut lähes 100 puuhun tai maahan haukkuvaa 
koiraa Kertun, Eliksen ja Erkin ruodittaviksi, Myös läntisen 
naapurimaamme pystykorvaiset olivat ottaneet koiriaan mukaan- 
sa ottamaan mittaa koiristamme. Eiväthän ne omistamme mitenkään 
poikenneet., Saivat ykkösiä ja kakkosia sekä ym., niinkö omamme- 
kin. Haukkuivatkin mokomat ihan suomeksi, Ei ollut koirilta 
esi-isiensä maa unhtunut. Rune Samuelsson sanoi muuten Suomessa 
olevan kaksi hyvää korvaa - Pysty- ja Kosken-. Hyvinhän tuo- 
marit urakastaa selvisivät, kaikki koirat saivat taluttimeensa 
arvonsa mukaisen nauhan, Kaikki koirat olivat saamaansa arvos- 
teluun tyytyväisiä - ei ainakaan tyytymättömyyttä näkynyt pääl- 
lepäin. Omistajistahan ei aina tiedä, Meidän koiranomistajien 
tulisi kuitenkin muistaa, että kakkosen koira on hyvä koira, 
eikä kolmosenkaan koiraa voi huonoksi 'sanoa - onhan se sentään 
näyttelyssä palkittu, kuten suuri pystykorvan ystävä Pentti 


Rantahar ju sanoo. 


Uusien linnunmetsästyskokeitten sääntöjen vaatima koulutuskin 

on ollut käynnissä ja ensimmäiset koulutustilaisuudet on jo 
pidetty ja jatkoa seuraa vielä ainakin Seinäjoella, Sorsanpesäs- 
sä 27.5. klo 10.00 - 16,00, Lisäksi kouluttajat ovat vielä va- 
ranneet tuollaisen yksityisopetuksenkin mahdollisuuden, joten 

ei ensi syksynä sääntöjen tiimoilta liene odotettavissa ainakaan 
suurempia vaikeuksia ja kompurointia., Tietysti aina uusi ja 

ehkä vähän outo käytäntö tuo omat ongelmansa meille ja kun usein 
uudet asiat - vanhojen jälkeen - tahtovat tuntua helposti turhan 
vaikeilta vastaan ottaa, Muistelen vain omalta osaltani tieto- 
koneen ilmestymistä leipätyöni pariin, kun. joku ennen selvällä 
kielellä kirjoitettu asia muuttui numeroiksi, niin oudolta näyt- 
ti, Totuttiin siihenkin vaan. Perusaatteeltaan ja hengeltään 
säännöt tuskin kovin paljoakaan muuttuivat, oikeudenmukaisuus 

ja luotettavuus tuloksiin kautta maan on näissäkin säännöissä 
punaisenalankana. Hyviä haukkuja ja niitten johdosta hyviä tulok- 
* sia linnunhaukkujillemme sekä tietysti hyvää poikue- ja pesimis- 
kevättä kanalinnuillemme, 

HYVÄÄ KESÄÄ KAIKILLE, TULISIPA SE PIAN VAAN JA KÄRPÄSIÄ - 

OLIS MEINAAN YSTÄVIÄ! 

U mi 


Wenn) 


Bakteriologisesti tarkistettu Kennel-Kafomavit sisältää kivennäis- 
aineita ja vitamiineja tiivistetyssä muodossa. 
Kafomavit-kalkkivitamiinivalmiste on erityisen tärkeä pennuille, 
kasvaville koirille sekä kantaville ja imettäville nartuille. 


Kennel-Kafomavit on 
huolella tehty valmiste 
Kafomavit-tablettien maku 
on testattu koirien mielei- 
seksi. Pennut pureksivat 
Kafomavitia yleensä haluk- 
kaasti ja sehän tekee vain 
hyvää niiden kehittyville 
hampaille. Tabletin voi myös 
murentaa ruoan joukkoon. 


Pakkauksessa on tarkka 
tuoteseloste ja annostus- 
ohje. 

Seuraamalla annostusohjeita 
saat koirasi hyvinvoinnin 
kannalta parhaan tuloksen. 


100 tai 250 tabl./tölkki. 


Vaistokin sen sanoo- -Kormd 


Huom! 


Vuosikirja tulee jakoon huhtikuun 
loppupuolella, tilauksen ehtii vielä 
tehdä sihteerille os. Riekontie 10 B 
16. 49410 Poitsila. 


Jäsensihteerin tiedoitus: 


Lehti lakkaa tulemasta tämän 
numeron jälkeen, jos jäsenmaksua 
ei ole suoritettu huhtikuun lop- 
puun mennessä. 


e ===, 


Näyttelyiden ja kokeiden järjestäjät 
Järjestömme omaa palkintoesinettä on vielä saatavissa 
sihteeriltä. 


Palkinto on ylläolevassa kuvassa luonnollisessa koossa. 
Merkki on kullanvärinen ja pohjalaatta ruskeaksi petsattua 
puuta. 


Palkinnon hinta on vain mk 15:— 


Tilaukset osoitteella: 
Juhani Kotonen, Riekontie 10 B, 49410 POITSILA 


Runsasta käyttöä toivoen, se on tukea omille roduillemme. 


